cyanic-selkie/wikianc huggingface dataset:
നെടുങ്കോട്ട യുദ്ധം
യുദ്ധം
1789 ഡിസംബർ 28 -ന് ടിപ്പുവിന്റെ നേതൃത്ത്വത്തിൽ അല്ലാതെ വന്ന മൈസൂർ സേനയ്ക്കു നേരെ തിരുവിതാംകൂർ സേന വെടിയുതിർത്തു. തിരിച്ചടിച്ച മൈസൂർ സേന നെടുങ്കോട്ടയുടെ ഏറ്റവും ബലംകുറഞ്ഞ ഒരിടത്ത് വിള്ളലുണ്ടാക്കി. തിരുവിതാംകൂർ ഭാഗത്തേക്ക് മുന്നേറിയ മൈസൂർ സേനയ്ക്ക് നേരേ സിക്സ് പൗണ്ടർ തോക്കുകൊണ്ട് വെടിവയ്പ്പുണ്ടായപ്പോൾ അവർക്ക് പിന്തിരിയേണ്ടി വന്നു. ഈ സംഭവമുണ്ടാായി ഏതാണ്ട് രണ്ടു മാസത്തിനു ശേഷം 1790 മാർച്ച് 1 -ന് മൈസൂർ ഭാഗത്തേക്ക് കടന്നുചെന്ന ആയിരം പേരടങ്ങിയ തിരുവിതാംകൂർ സേനയെ കാര്യമായ ആൾനാശമുണ്ടായെങ്കിലും തിരിച്ചോടിക്കാൻ മൈസൂർ സേനയ്ക്കായി. ഏപ്രിൽ 9 -ന് ഇതേപോലെ തന്നെ 3000 പേരടങ്ങുന്ന സേനയേയും മൈസൂർ സേന തിരിച്ചോടിച്ചു. ഏപ്രിൽ 12 -ന് തിരുവിതാംകൂറിനെ ആക്രമിച്ച ടിപ്പു ഏതണ്ട് മൂന്നു ദിവസം കൊണ്ട് തിരുവിതാംകൂർ സേനയിൽ കാര്യമായ വിള്ളൽ വീഴ്ത്തി. ഏപ്രിൽ 15 -ന് ഏതാണ്ട് 6000 ഭടന്മാരുമായി ടിപ്പു തിരുവിതാംകൂർ സേന നിലയുറപ്പിച്ച സ്ഥലത്തേക്ക് മുന്നേറി. ഇതിൽ അമ്പരന്നുപോയ തിരുവിതാംകൂർ സൈന്യം തിരിഞ്ഞോടി. ഏപ്രിൽ 18 -ന് കൊടുങ്ങല്ലൂരിന് ഒരു മൈൽ അടുത്തുവരെയെത്തിയ ടിപ്പു അവിടെ തന്റെ സൈന്യത്തെ നിലയുറപ്പിച്ചു. മെയ് 8 -ന് ടിപ്പു വിജയകരമായി കൊടുങ്ങല്ലൂർ കീഴടക്കി. പെട്ടെന്നുതന്നെ കാര്യമായ എതിർത്തുനിൽപ്പില്ലാതെ ആയിക്കോട്ടയും പരൂരും കീഴടങ്ങി. തിരുവിതാംകൂർ സേനാവിന്യാസങ്ങളെയെല്ലാം നശിപ്പിച്ച ടിപ്പു വരാപ്പുഴ എത്തിയപ്പോഴാണ് ബ്രിട്ടീഷുകാർ മൈസൂർ ആക്രമിക്കാൻ പദ്ധതിയിടുന്നതായി അറിവു ലഭിച്ചത്. അതേത്തുടർന്ന് ടിപ്പു മൈസൂർക്ക് മടങ്ങി.
ഇതും കാണുക
വർഗ്ഗം:കൊച്ചി രാജ്യത്തിന്റെ ചരിത്രം വർഗ്ഗം:മൈസൂർ ഉൾപ്പെട്ട യുദ്ധങ്ങൾ വർഗ്ഗം:കേരളചരിത്രം
പ്രൊക്രൂസ്റ്റസ്
ഗ്രീക്ക് പുരാണത്തിലെ തെമ്മാടിയായ ഒരു കൊല്ലൻ ആണ് പ്രൊക്രൂസ്റ്റസ്. പ്രൊകോപ്റ്റസ്, ഡമാസ്റ്റസ് എന്നീ പേരുകളിലും ഇയാൾ അറിയപ്പെട്ടിരുന്നു. പ്രൊക്രൂസ്റ്റസ് ആളുകളെ ശാരീരികമായി ആക്രമിക്കുകയും അവരുടെ ശരീരം തന്റെ ഇരുമ്പ് കട്ടിലിന്റെ ആകൃതിക്ക് അനുസൃതമായി വരുന്ന രീതിയിൽ മുറിച്ചു മാറ്റുകയോ അടിച്ചു പരത്തുകയോ ചെയ്യുമായിരുന്നു. പൊസീഡൻ എന്ന ആളുടെ മകനാണ് പ്രൊക്യൂസ്റ്റസ്. ഏഥൻസിനും എല്യൂസിസിനും ഇടയിലുള്ള പുണ്യ സ്ഥലമായ എറീന്യുസിലെ മൗണ്ട് കോറിഡല്ലോയിലാണ് പ്രൊക്യൂസ്റ്റസിന്റെ ക്രൂരതകൾ അരങ്ങേറിയിരുന്നത്. ഈ വഴി പോകുന്ന യാത്രക്കാരെ തന്റെ വീട്ടിലേക്ക് രാത്രിയിൽ വിരുന്നിനെന്ന വ്യാജേന ക്ഷണിക്കുകയും അവരെ മധുര പാനീയങ്ങളും മറ്റും നൽകി മയക്കിയിട്ടായിരുന്നു പ്രൊക്യൂസ്റ്റസ് തന്റെ ക്രൂരതകൾ കാണിച്ചിരുന്നത്.അവന്റെ ഗുഹയിലെ ഇരുമ്പുകട്ടിലിൽ യാത്രക്കാർ വീണു മയങ്ങും. ആ തക്കത്തിന് അവൻ അവരുടെ സാധനങ്ങൾ എല്ലാം കൊള്ളയടിക്കും. മയങ്ങി ഉണരുന്നവരെ കട്ടിലിൽ വരിഞ്ഞു കൂട്ടിക്കെട്ടും. ഒരുവരുടേയും ശരീരം ആ കട്ടിലിന് പാകമായിരുന്നില്ല.അവന്റെ കട്ടിലിനേക്കാൾ വലുതാണ് അവരുടെ ഉടലുകളെങ്കിൽ, വാളുകൊണ്ട് അവരുടെ കയ്യും കാലും അരിഞ്ഞുകളയും. കട്ടിലിനേക്കാൾ ചെറുതാണ്‌ അവരുടെ ഉടലുകളെങ്കിൽ, ചുറ്റിക കൊണ്ട് കട്ടിലിന്റെ പാകത്തിന് കയ്യും കാലും അടിച്ചുനീട്ടും. ഇത്രക്കും ക്രൂരമായ രീതിലിലായിരുന്നു അവൻ യാത്രക്കാരോട് പെരുമാറിയിരുന്നത്. വനമധ്യത്തിൽ വെച്ച് ഒരിക്കൽ തിസ്യൂസ് രാജകുമാരനെ പിടിച്ച പ്രൊക്രൂസ്റ്റസ് തുടർന്നു നടന്ന ഘോര യുദ്ധത്തിലാണ് കൊല്ലപ്പെടുന്നത്.
വർഗ്ഗം:ഗ്രീക്ക് പുരാണകഥാപാത്രങ്ങൾ
ചാൾസ് എം. റൈസ്
ചാൾസ് മോയെൻ റൈസ് (ജനനം: ഓഗസ്റ്റ് 25, 1952) ഒരു അമേരിക്കൻ വൈറോളജിസ്റ്റും നോബൽ സമ്മാന ജേതാവുമാണ്. ഹെപ്പറ്റൈറ്റിസ് സി വൈറസിനെക്കുറിച്ചുള്ള പഠനമാണ് അദ്ദേഹത്തിന്റെ പ്രധാന ഗവേഷണ മേഖല. ന്യൂയോർക്ക് നഗരത്തിലെ റോക്ക്ഫെല്ലർ സർവകലാശാലയിൽ വൈറോളജി വിഭാഗം പ്രൊഫസറായ അദ്ദേഹം കോർണൽ സർവ്വകലാശാല, വാഷിംഗ്ടൺ യൂണിവേഴ്‌സിറ്റി സ്‌കൂൾ ഓഫ് മെഡിസിൻ എന്നിവയിലെ ഒരു അനുബന്ധ പ്രൊഫസറുംകൂടിയാണ്.
അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസിലെ അംഗമായ ചാൾസ് റൈസ്, നാഷണൽ അക്കാദമി ഓഫ് സയൻസസിലേയും അംഗവും 2002 മുതൽ 2003 വരെയുള്ള കാലത്ത് അമേരിക്കൻ സൊസൈറ്റി ഫോർ വൈറോളജിയുടെ പ്രസിഡന്റുമായിരുന്നു. റാൽഫ് എഫ്. ഡബ്ല്യു. ബാർട്ടൻ‌സ്‌ക്ലാഗർ, മൈക്കൽ ജെ. സോഫിയ എന്നിവരോടൊപ്പം സംയുക്തമായി 2016 ൽ ലാസ്കർ-ഡിബാക്കി ക്ലിനിക്കൽ മെഡിക്കൽ റിസർച്ച് അവാർഡ് അദ്ദേഹത്തിന് ലഭിച്ചിരുന്നു. മൈക്കൽ ഹൌട്ടൺ, ഹാർവി ജെ. ആൾട്ടർ എന്നിവർക്കൊപ്പം 2020 ലെ ഫിസിയോളജി അല്ലെങ്കിൽ മെഡിസിൻ നൊബൽ സമ്മാനം ഹെപ്പറ്റൈറ്റിസ് സി വൈറസ് കണ്ടെത്തിയതിന്റെ പേരിൽ അദ്ദേഹത്തിന് ലഭിച്ചു.
ആദ്യകാലവും വിദ്യാഭ്യാസവും
1952 ഓഗസ്റ്റ് 25 ന് കാലിഫോർണിയയിലെ സാക്രമെന്റോയിലാണ് ചാൾസ് മോയെൻ റൈസ് ജനിച്ചത്. 1974 ൽ ഡേവിസിലെ കാലിഫോർണിയ സർവകലാശാലയിൽ നിന്ന് സുവോളജിയിൽ ബി.എസ്. ബിരുദം നേടിയചാൾസ് റൈസ് ഫൈ ബീറ്റ കപ്പ ഓണററി സൊസൈറ്റിയിലെ ഒരു അംഗമായിരുന്നു. 1981 ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ നിന്ന് ജൈവരസതന്ത്രത്തിൽ പി.എച്ച്.ഡി. നേടി. അവിടെ ജെയിംസ് സ്ട്രോസിന്റെ ലബോറട്ടറിയിലാണ് ആർ‌.എൻ‌.എ. വൈറസുകളെക്കുറിച്ച് അദ്ദേഹം പഠനം നടത്തിയത്. പോസ്റ്റ്ഡോക്ടറൽ ഗവേഷണം നടത്താനായി അദ്ദേഹം നാലുവർഷക്കാലം കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽത്തന്നെ തുടർന്നു.
ഔദ്യോഗികരംഗം
പോസ്റ്റ്ഡോക്ടറൽ ജോലികൾക്ക് ശേഷം, റൈസ് തന്റെ ഗവേഷണ സംഘത്തോടൊപ്പം 1986 ൽ വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിനിലേക്ക് മാറുകയും, അവിടെ 2001 വരെ തുടരുകയും ചെയ്തു. റൈസ് 2001 മുതൽ റോക്ക്ഫെല്ലർ സർവകലാശാലയിലെ മൗറീസ് ആർ., കോറിൻ പി. ഗ്രീൻബെർഗ് പ്രൊഫസറാണ്. വാഷിംഗ്‌ടൺ യൂണിവേഴ്‌സിറ്റി സ്‌കൂൾ ഓഫ് മെഡിസിൻ, കോർണെൽ യൂണിവേഴ്‌സിറ്റി എന്നിവിടങ്ങളിലെ ഒരു അനുബന്ധ പ്രൊഫസറാണ് അദ്ദേഹം. ഫുഡ് ആൻഡ് ഡ്രഗ് അഡ്മിനിസ്ട്രേഷൻ, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്, ലോകാരോഗ്യ സംഘടന എന്നിവയുടെ കമ്മിറ്റികളിലും അദ്ദേഹം സേവനമനുഷ്ഠിച്ചിട്ടുണ്ട്. 2003 മുതൽ 2007 വരെ ജേണൽ ഓഫ് എക്സ്പിരിമെന്റൽ മെഡിസിൻ, 2003 മുതൽ 2008 വരെ ജേണൽ ഓഫ് വൈറോളജി, 2005 മുതൽ ഇതുവരെ PLoS പതോജൻസ് എന്നിവയുടെ പത്രാധിപരായിരുന്നു റൈസ്. 400-ലധികം പണ്ഡിതോചിത പ്രസിദ്ധീകരണങ്ങളുടെ രചയിതാവുകൂടിയാണ് അദ്ദേഹം.
ഗവേഷണം
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്‌നോളജിയിലായിരിക്കുമ്പോൾ സിൻഡ്ബിസ് വൈറസിന്റെ ജീനോം ഗവേഷണം ചെയ്യുന്നതിലും ഫ്ലാവിവൈറസുകളെ അവയുടെ സ്വന്തം വൈറസ് കുടുബത്തിലേയ്ക്ക് സ്ഥാപിക്കുന്നതിലും അദ്ദേഹം ഏർപ്പെട്ടിരുന്നു. ഈ ജോലിക്കായി അദ്ദേഹം ഉപയോഗിച്ച മഞ്ഞപ്പനി വൈറസിന്റെ സ്ട്രെയിൻ ക്രമേണ മഞ്ഞപ്പനി വാക്സിൻ വികസിപ്പിക്കുന്നതിനായി ഉപയോഗിക്കപ്പെട്ടു. സെന്റ് ലൂയിസിലെ വാഷിംഗ്ടൺ സർവ്വകലാശാലയിൽ സിൻഡ്ബിസ് വൈറസ് പര്യവേക്ഷണം ചെയ്യുന്നതിനിടയിൽ, 1989 ൽ ദി ന്യൂ ബയോളജിസ്റ്റിൽ പ്രസിദ്ധീകരിച്ച ഒരു പ്രബന്ധത്തിൽ ലബോറട്ടറിയിൽ സാംക്രമിക ഫ്ലാവിവൈറസ് ആർ‌എൻ‌എ എങ്ങനെ നിർമ്മിച്ചുവെന്ന് റൈസ് വിവരിച്ചു. ഈ പ്രബന്ധം ഹെപ്പറ്റൈറ്റിസ് സി വൈറസിനേക്കുറിച്ച് ഗവേഷണം നടത്തുന്ന സ്റ്റീഫൻ ഫെയ്ൻ‌സ്റ്റോണിന്റെ ശ്രദ്ധ ആകർഷിക്കുകയും ഹെപ്പറ്റൈറ്റിസ് സിയ്ക്കുവേണ്ടി ഒരു വാക്സിൻ വികസിപ്പിക്കുന്നതിന് റൈസ് ഈ സാങ്കേതികത ഉപയോഗിക്കണമെന്ന് നിർദ്ദേശിക്കുകയും ചെയ്തു. 1997 ൽ, പ്രാദേശികമായി ഈ വൈറസിന്റെ സാന്നിദ്ധ്യം കാണപ്പെട്ടിരുന്ന ചിമ്പാൻസികളെക്കുറിച്ചുള്ള പഠനങ്ങളിൽ ഉപയോഗിക്കുന്നതിനായി ഹെപ്പറ്റൈറ്റിസ് സി വൈറസിന്റെ ആദ്യത്തെ രോഗകാരിയായ ഡി.എൻ.എ.യുടെ തനിപ്പകർപ്പ് റൈസ് സംസ്ക്കരിച്ചെടുത്തു. ഹെപ്പറ്റൈറ്റിസ് സി ഗവേഷണത്തിലെ റൈസിന്റെ സംഭാവന അദ്ദേഹത്തിന് നിരവധി അവാർഡുകൾ നേടിക്കൊടുത്തു.
അവാർഡുകൾ
1986 ൽ പ്യൂ ചാരിറ്റബിൾ ട്രസ്റ്റ് സ്കോളർഷിപ്പ്.
2004 അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസിലെ തിരഞ്ഞെടുക്കപ്പെട്ട അംഗം.
2005 നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട അംഗം.
2005 അമേരിക്കൻ അക്കാദമി ഓഫ് മൈക്രോബയോളജിയിലെ തിരഞ്ഞെടുക്കപ്പെട്ട അംഗം.
2007 M.W. ബീജറിങ്ക് വൈറോളജി പ്രൈസ്.
2015 റോബർട്ട് കോച്ച് പ്രൈസ്.
2016 ലാസ്കർ അവാർഡ്.
2020 ലെ ഫിസിയോളജി അല്ലെങ്കിൽ മെഡിസിൻ നൊബൽ സമ്മാനം.
രാമചന്ദ്രബാബു
മലയാളചലച്ചിത്രരംഗത്തെ ഒരു ഛായാഗ്രാഹകനായിരുന്നു '''കെ. രാമചന്ദ്രബാബു'''. 125-ലേറെ മലയാളചലച്ചിത്രങ്ങളുടെ ഛായാഗ്രഹണം നിർവ്വഹിച്ച അദ്ദേഹം തമിഴ്, തെലുഗു, ഹിന്ദി, അറബി, ഇംഗ്ലീഷ് എന്നീ ഭാഷകളിലെ ചിത്രങ്ങളിലും പ്രവർത്തിച്ചിട്ടുണ്ട്. നിരവധി ഡോക്യുമെന്ററികളുടെയും പരസ്യചിത്രങ്ങളുടെയും ഛായാഗ്രഹണവും നിർവ്വഹിച്ച അദ്ദേഹത്തിന് നാലു തവണ മികച്ച ഛായാഗ്രാഹകനുള്ള കേരള സംസ്ഥാന ചലച്ചിത്രപുരസ്കാരം ലഭിച്ചിട്ടുണ്ട്. 2019 ഡിസംബർ 21-ന് ഹൃദയാഘാതം മൂലം അദ്ദേഹം അന്തരിച്ചു.
ജീവിതരേഖ
തമിഴ് നാട്ടിലെ ചെങ്കൽപ്പട്ട് ജില്ലയിലെ മധുരാന്തകത്തിൽ 1947 ഡിസംബർ 15-നാണ് കെ.പി. കുഞ്ഞൻ പിള്ള-പി.കെ പത്മിനിദമ്പതികളുടെ പുത്രനായി രാമചന്ദ്രബാബു ജനിച്ചത്. ലതികാറാണി ആണ് ഭാര്യ, സോഫ്റ്റ് വെയർ എഞ്ചിനീർ മാരായ അഭിഷേക്, അഭിലാഷ് എന്നിവർ മക്കളാണ്. പ്രശസ്ത ഛായാഗ്രാഹകൻ രവി. കെ. ചന്ദ്രൻ സഹോദരനാണ്. അഡ്വ. രാജേന്ദ്രബാബു,(ചെന്നൈ), ശശിധരൻ, യതീന്ദ്രസ്റ്റാലിൻ,ഇന്ദ്രാ സുകുമാരൻ, ചന്ദ്രകല ആർ എസ് കുമാർ, അരുൺ കുമാർ എന്നിവർ കൂടപ്പിറപ്പുകളാണ്. 1966-ൽ മദ്രാസ് ലൊയോള കോളേജിൽ നിന്ന് രസതന്ത്രത്തിൽ ബിരുദം നേടിയ അദ്ദേഹം ഛായാഗ്രഹണം പഠിക്കുന്നതിനായി പൂനെ ഫിലിം ഇൻസ്റ്റിറ്റ്യൂട്ടിലേക്കു പോയി. അവിടെവച്ച് പിൽക്കാലത്ത് സംവിധായകരായി മാറിയ ബാലു മഹേന്ദ്ര, ജോൺ എബ്രഹാം, കെ.ജി. ജോർജ്ജ് എന്നിവരുമായി അദ്ദേഹം സൗഹൃദത്തിലായി. 1971-ൽ ഛായാഗ്രഹണത്തിൽ ഡിപ്ലോമ നേടി.
കോഴ്സ് പൂർത്തിയാക്കുന്നതിനു മുൻപു തന്നെ 1972-ൽ പുറത്തിറങ്ങിയ വിദ്യാർത്ഥികളേ ഇതിലേ ഇതിലേ എന്ന ചിത്രത്തിലൂടെ അദ്ദേഹം സിനിമാരംഗത്ത് അരങ്ങേറ്റം കുറിച്ചു. ജോൺ എബ്രഹാമിന്റെയും തിരക്കഥാകൃത്തായ എം. ആസാദിന്റെയും ആദ്യചിത്രം കൂടിയായിരുന്നു അത്. നിർമ്മാല്യം (1973), സ്വപ്നാടനം (1976) എന്നീ ചിത്രങ്ങളിൽ പ്രവർത്തിച്ചതോടെ അദ്ദേഹം ചലച്ചിത്രരംഗത്ത് ഛായാഗ്രാഹകനായി ശ്രദ്ധിക്കപ്പെട്ടു. യഥാക്രമം എം.ടി. വാസുദേവൻ നായർ, കെ.ജി. ജോർജ്ജ് എന്നിവരുടെ ആദ്യ സംവിധാനസംരംഭങ്ങളായിരുന്നു ഇവ.
രാമു കാര്യാട്ട് സംവിധാനം ചെയ്ത് 1976-ൽ പുറത്തിറങ്ങിയ ദ്വീപ് ആണ് രാമചന്ദ്രബാബുവിന്റെ ആദ്യ ബഹുവർണ്ണചിത്രം (ഈസ്റ്റ്മാൻ കളർ). ഈ ചിത്രത്തിലൂടെ മികച്ച ഛായാഗ്രാഹനകനുള്ള ആദ്യ സംസ്ഥാന ചലച്ചിത്രപുരസ്കാരം അദ്ദേഹം നേടി. ഭരതൻ സംവിധാനം ചെയ്ത രതിനിർവേദം (1978), ചാമരം (1980), ഹരിഹരൻ സംവിധാനം ചെയ്ത ഒരു വടക്കൻ വീരഗാഥ എന്നീ ചിത്രങ്ങളിലൂടെ മൂന്നു തവണ കൂടി സംസ്ഥാന പുരസ്കാരങ്ങൾ അദ്ദേഹത്തെ തേടിയെത്തി.
ഛായാഗ്രഹണത്തിലെ സാങ്കേതിക പുരോഗതികൾ മലയാളസിനിമയിലേക്കു കൊണ്ടുവരുന്നതിൽ രാമചന്ദ്രബാബു ഒരു മുഖ്യപങ്കു വഹിച്ചു. ദക്ഷിണേന്ത്യയിൽ ചിത്രീകരിച്ച ആദ്യ സിനിമാസ്കോപ് ചലച്ചിത്രമായ അലാവുദീനും അത്ഭുതവിളക്കും (1979) എന്ന ചിത്രത്തിന്റെ ഛായാഗ്രഹണം നിർവ്വഹിച്ചത് രാമചന്ദ്രബാബുവാണ്. ഐ.വി. ശശി സംവിധാനം ചെയ്ത ഈ ചിത്രത്തിൽ കമലഹാസൻ, രജനികാന്ത്, ജയഭാരതി തുടങ്ങിയ പ്രമുഖതാരങ്ങൾ അഭിനയിച്ചുവെങ്കിലും ചിത്രത്തിന്റെ റിലീസ് വൈകി. മറ്റൊരു സിനിമാസ്കോപ് ചിത്രമായ തച്ചോളി അമ്പു (1978) അതിനേക്കാൾ മുൻപ് പുറത്തിറങ്ങുകയും ദക്ഷിണേന്ത്യയിലെ ആദ്യ സിനിമാസ്കോപ് ചിത്രമെന്ന ഖ്യാതി പ്രസ്തുത ചിത്രം സ്വന്തമാക്കുകയും ചെയ്തു. മലയാളത്തിലെ ആദ്യ 70mm ചലച്ചിത്രമായ പടയോട്ടത്തിന്റെ (1982) ഛായാഗ്രാഹകനും രാമചന്ദ്രബാബുവാണ്. തച്ചോളി അമ്പുവിന്റെ നിർമ്മാതാക്കളായ നവോദയ നിർമ്മിച്ച് ജിജോ പുന്നൂസ് സംവിധാനം ചെയ്ത ഈ ചിത്രം സിനിമാസ്കോപ്പിൽ ചിത്രീകരിച്ച ശേഷം സാങ്കേതികവിദ്യയുടെ സഹായത്താൽ 70mm-ലേക്ക് മാറ്റുകയായിരുന്നു.
പുറത്തേക്കുള്ള കണ്ണികൾ
വർഗ്ഗം:1947-ൽ ജനിച്ചവർ വർഗ്ഗം:ഡിസംബർ 15-ന് ജനിച്ചവർ വർഗ്ഗം:മലയാളചലച്ചിത്രഛായാഗ്രാഹകർ വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:ഡിസംബർ 21-ന് മരിച്ചവർ വർഗ്ഗം:2019-ൽ മരിച്ചവർ
ന്യായവിധി (ചലച്ചിത്രം)
ജോഷി സംവിധാനം ചെയ്ത് ജോയ് തോമസ് നിർമ്മിച്ച 1986 ലെ ഇന്ത്യൻ മലയാളം ചലച്ചിത്രമാണ് ന്യായവിധി. ചിത്രത്തിൽ മമ്മൂട്ടി, ശോഭന, സുകുമാരൻ, ലാലു അലക്സ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് ഷിബു ചക്രവർത്തി യുടെ വരികൾക്ക് എം കെ അർജുനന്റെ സംഗീതമുണ്ട്.
കഥാസാരം
കൂട്ടുകാരായ പരമുവും (മമ്മൂട്ടി) ജോണിയും(ലാലു അലക്സ്) ഒരു സർക്കാർ എഞ്ചിനീയറെ കൊലപ്പെടുത്തിയതിന് ഉണ്ണിത്താനെതിരെ കേസ് ജോണിതന്നെ ഫ്രെയിം ചെയ്യുന്നു. അഴിമതിക്കാരനായ പോലീസുകാരന്റെ (കെ.പി.എ.സി. സണ്ണി) സഹായത്തോടെ അവർ ഇത് ബിസിനസുകാരനായ ഉണ്ണിത്താന്റെ ( അസീസ്) പേരിലാക്കി ആ കള്ളപ്പണം മോഷ്ടിക്കുന്നു. പോലീസുകാരന്റെ സഹായത്തോടെ, മറ്റൊരു ബിസിനസുകാരനായ മലയിൽ തോമസിനെ കുടുക്കി ജ്ജോണി അയാളൂടെ മകളെ വിവാഹം ചെയ്ത് പണക്കാരനവുന്നു. ജോണി പണവുമായി ഒരു ബിസിനസുകാരനായി സ്വയം വളരുകയും ചെയ്യുന്നു. പരമു മക്ഫെർസൺ(സുകുമാരൻ) എന്ന ആംഗ്ലോ-ഇന്ത്യൻ ബിസിനസുകാരന്റെ സഹായിയായി ജോലിചെയ്യുകയും  ഒരു റെയ്ഡിൽ പിടിക്കപ്പെടാതിരിക്കാൻ, മക്ഫെർസൺ തന്റെ കണക്കാക്കാത്ത പണത്തിന്റെ 100 ലക്ഷം (1 കോടി ) രണ്ട് മാസത്തേക്ക് സുരക്ഷിതമായി സൂക്ഷിക്കാൻ പരമുവിനോട് ആവശ്യപ്പെടുന്നു. പരമു പണം ജോണിയെ ഏൽപ്പിക്കുന്നു, പക്ഷേ ഉണ്ണിതന്റെ മകൾ ഗീത(ശോഭന) പരമുവിന്റെ കളിക്കൂട്ടുകാരിയാണ്. അവളെ നശിപ്പിച്ചതിന്റെ പേരിൽ പരമുവും ജോണിയും പിണങ്ങുന്നു. പരമു ഗീതയെ കുറ്റബോധത്തോടെ വിവാഹം കഴിക്കുകയും ജോണി ശത്രുവായിത്തീരുകയും ചെയ്യുന്നു. ജോണി ഭ്രാന്തനായിത്തീരുകയും താൻ അവിശ്വസിക്കുന്ന എല്ലാവരെയും ഉന്മൂലനം ചെയ്യാൻ തുടങ്ങുകയും ചെയ്യുന്നു. പരമു പണവുമായി ഓടിപ്പോയെന്ന് മാത്യൂസിന്റെ സഹായത്തോടെ ജോണി മക്ഫെർസണെ അറിയിക്കുന്നു, പരാമുവിനെ ഉന്മൂലനം ചെയ്യാനും പണം വീണ്ടെടുക്കാനും അവർ രണ്ടുപേരും കൈകോർക്കുന്നു. അവസാനം, ജോണി പരമുവിനെയും തിരിച്ചും വെടിവെച്ച് അവർ ഒന്നിച്ച് മരിക്കുന്നു.
==അഭിനേതാക്കൾ ==
ബോക്സ് ഓഫീസ്
വാണിജ്യപരമായി സിനിമ ശരാശരിയായിരുന്നു.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ഷിബു ചക്രവർത്തിയുടെ ഗാനങ്ങൾ വർഗ്ഗം:ഷിബു -അർജ്ജുനൻ മാസ്റ്റർ ഗാനങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ഡെന്നീസ്‌ ജോസഫ്‌ തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:മമ്മുട്ടി-ശോഭന ജോഡി വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
മണിയനൊടി
കേരളത്തിലെ കാസർഗോഡ് ജില്ലയിലെ ഹൊസ്ദുർഗ് താലൂക്കിലെ തൃക്കരിപ്പൂർ ഗ്രാമപഞ്ചായത്തിലെ ഒരു ഗ്രാമമാണ് മണിയനൊടി.
മണ്ണൂർ ചാമിയാർ
ലഘുചിത്രം|മണ്ണൂർ ചാമിയാർ പ്രശസ്ത പൊറാട്ടുനാടക കലാകാരനും ഫോക്‌ലോർ അക്കാദമി അവാർഡ് ജേതാവുമായിരുന്നു മണ്ണൂർ ചാമിയാർ (മരണം : 24 ഏപ്രിൽ 2013). അയ്യായിരത്തിലേറെ വേദികളിൽ അദ്ദേഹം പൊറാട്ടുനാടകം അവതരിപ്പിച്ചിട്ടുണ്ട്. തൃശ്ശൂർ ആകാശവാണി നിലയത്തിൽ നിരവധിതവണ പൊറോട്ടുനാടകം അവതരിപ്പിച്ചിട്ടുണ്ട്.
അവലംബം
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 2013-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഏപ്രിൽ 24-ന് മരിച്ചവർ
വർഗ്ഗം:കേരളത്തിലെ തനതു കലകളുടെ അവതാരകർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
സ്വാമി സത്യവ്രതൻ
ശ്രീനാരായണഗുരുവിന്റെ പ്രധാന ശിഷ്യന്മാരിലൊരാളായിരുന്നു സത്യവ്രതൻ. കുട്ടനാട്ടിലെ ഒരു നായർ കുടുംബത്തിൽ ജനിച്ച് ചെറു പ്രായത്തിൽ അദ്ധ്യാപക ജോലിയിൽ പ്രവേശിച്ച അയ്യപ്പൻപിള്ളയാണ് ഗുരുവിന്റെ ശിഷ്യത്വം വരിച്ച് സ്വാമി സത്യവ്രതനായത്. ആലുവ സർവ്വമത സമ്മേളനത്തിന്റെ സംഘാടക സെക്രട്ടറിയായിരുന്നു. സമ്മേളനത്തിന് സ്വാഗത പ്രസംഗം നടത്തിയത് സ്വാമിയായിരുന്നു. വൈക്കം സത്യഗ്രഹ സമര വിജയത്തിനായി നിരവധി പ്രഭാഷണങ്ങൾ നടത്തി. വൈക്കം സത്യഗ്രഹത്തോടനുബന്ധിച്ച് സവർണ്ണജാഥ നയിക്കുവാൻ സാധിച്ചത് സത്യവ്രത സ്വാമിയുടെ സഹായം കൊണ്ടാണെന്ന് മന്നത്ത് പത്മനാഭൻ രേഖപ്പെടുത്തിയിട്ടുണ്ട്. 1918 ൽ ഗുരു ശ്രീലങ്ക സന്ദർശിച്ച സംഘത്തിൽ സ്വാമി സത്യപ്രതനുമുണ്ടായിരുന്നു. തിരുവിതാംകൂ‍ർ ലേബർ അസോസിയേഷൻ ഉദ്ഘാടന ചടങ്ങിലേക്കു തന്റെ സന്ദേശവുമായി ശ്രീനാരായണഗുരു ശിഷ്യനായ സ്വാമി സത്യവ്രതനെ യാണ് അയച്ചത്.
അവലംബം
വർഗ്ഗം:സന്ന്യാസിമാർ
താജ് കന്നിമര
ദക്ഷിണേന്ത്യൻ സംസ്ഥാനമായ തമിഴ്നാടിന്റെ തലസ്ഥാനമായ ചെന്നൈയിൽ സ്ഥിതിചെയ്യുന്ന ഒരു പഞ്ചനക്ഷത്ര ഹോട്ടലാണ് താജ് കന്നിമര (Taj Connemara). ചെന്നൈയിലെ പ്രസിദ്ധമായ പൈതൃക ഹോട്ടലാണ് ഇത്. താജ് ഗ്രൂപ്പിന്റെ ബിസിനസ്‌ ഹോട്ടൽ വിഭാഗത്തിൽപ്പെട്ട ഈ ഹോട്ടൽ ചെന്നൈ നഗരത്തിലെ ഏറ്റവും പഴക്കം ചെന്ന ഹോട്ടലായാണ് കണക്കാക്കുന്നത്.
ചരിത്രം
1799-ൽ അർകോട്ട് നവാബിൽനിന്നും ജോൺ ബിന്നി വാങ്ങിയ വീടാണ് താജ് കന്നിമരയുടെ യഥാർത്ഥ സ്ഥലം. ഈ സ്ഥലം പിന്നീട് ടി. സോമസുന്ദര മുടലി വാങ്ങി, 1854-ൽ അതിനെ ട്രിപ്ലിക്കേൻ രത്തിനെവേൽ മുടലിയാറിന്റെ ഉടമസ്ഥതയിൽ ഇമ്പീരിയൽ ഹോട്ടലാക്കി പണിതു, 1886-ൽ അൽബനി എന്ന് പേര് മാറ്റിയ ഹോട്ടൽ മറ്റു രണ്ട് മുടലിയാർ സഹോദരങ്ങൾക്ക് ലീസിനു നൽകി, 1890-ൽ 1881 മുതൽ 1886 വരെ മദ്രാസ്‌ ഗവർണർ ആയിരുന്ന റോബർട്ട്‌ ബോർകെ, ബാരൻ ഓഫ് കന്നിമര പേര് നൽകി ദി കന്നിമര ഹോട്ടലായി, പിന്നീട് സ്പെൻസർസ് ഹോട്ടലുമായി. 1930-കളിൽ സ്പെൻസർസ് ഡയറക്ടർ ആയിരുന്ന ജെയിംസ്‌ സ്റ്റീവൻ ഹോട്ടലിൻറെ നവീകരണ പ്രവർത്തനങ്ങൾ 1934-ൽ ആരംഭിച്ചു 1937-ൽ പൂർത്തിയാക്കി. 1937-ൽ വീണ്ടും തുറന്നപ്പോൾ ആർട്ട്‌ ഡെക്കൊ രൂപമായിരുന്നു. ഹോട്ടലിന്റെ ആദ്യത്തെ പ്രസിദ്ധീകരിച്ച നിരക്ക് പ്രകാരം ഒറ്റ മുറിക്ക് ഒരു ദിവസത്തേക്ക് പ്രാതൽ ഉൾപ്പെടെ 10 രൂപയും എല്ലാ നേരത്തെ ഭക്ഷണങ്ങളും ഉൾപ്പെടെ 17.50 രൂപയുമാണ്.
1984-ൽ താജ് ഗ്രൂപ്പ് ഓഫ് ഹോട്ടൽസ്, സ്പെൻസർസ് ഗ്രൂപ്പിൽനിന്നും ഈ ഹോട്ടൽ 100 വർഷത്തേക്ക് ലീസിനെടുത്തു.
സ്ഥാനം
ചെന്നൈയിലെ ബിന്നി റോഡിൽ സ്ഥിതിചെയ്യുന്ന താജ് കന്നിമര സ്പെൻസർസ് പ്ലാസ ഷോപ്പിംഗ്‌ മാൾ, മൗണ്ട് റോഡ്‌ എന്നിവയ്ക്കു സമീപമായാണ് സ്ഥിതിചെയ്യുന്നത്. സർക്കാർ മ്യൂസിയം, അപ്പോളോ ആശുപത്രി, എംഎ ചിദംബരം സ്റ്റേഡിയം (ഏകദേശം 3 കിലോമീറ്റർ), യുഎസ് കോൺസുലേറ്റ് (ഏകദേശം 3 കിലോമീറ്റർ), സന്തോം കത്തീഡ്രൽ ബസിലിക്ക, കപാലീശ്വർ ടെമ്പിൾ (ഏകദേശം 7 കിലോമീറ്റർ), ടി നഗർ ഷോപ്പിംഗ്‌ കോമ്പ്ലെക്സ് (ഏകദേശം 6.5 കിലോമീറ്റർ) എന്നിവയും ഹോട്ടലിന്റെ പരിസരത്തായാണ്.
ചെന്നൈ അന്താരാഷ്ട്ര വിമാനത്താവളത്തിൽനിന്നും താജ് കന്നിമരയിലേക്കുള്ള ദൂരം: ഏകദേശം 19 കിലോമീറ്റർ ചെന്നൈ സെൻട്രൽ റെയിൽവേ സ്റ്റേഷനിൽനിന്നും താജ് കന്നിമരയിലേക്കുള്ള ദൂരം: ഏകദേശം 4 കിലോമീറ്റർ
പുറത്തേക്കുള്ള കണ്ണികൾ
വർഗ്ഗം:ഹോട്ടലുകൾ വർഗ്ഗം:ചെന്നൈയിലെ ഹോട്ടലുകൾ വർഗ്ഗം:ഇന്ത്യയിലെ പൈതൃക ഹോട്ടലുകൾ വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ
നെടുംപൊയിൽ
കേരളത്തിലെ കണ്ണൂർ ജില്ലയിലെഒരു ചെറിയ പട്ടണമാണ്‌ നെടുംപൊയിൽ . കൊട്ടിയൂരിൽ നിന്നും മാനന്തവാടിയിൽ നിന്നും കൂത്തുപറമ്പിൽ നിന്നും പേരാവൂരിൽ നിന്നും വരുന്ന റോഡുകൾ ഇവിടെ കൂടിച്ചേരുന്നു. കൊമ്മേരി ആടു വളർത്തു കേന്ദ്രം നെടുംപൊയിലിന് സമീപം സ്ഥിതി ചെയ്യുന്നു. ഊട്ടിയിലേക്കും ഇതര വയനാടൻ വിനോദ സഞ്ചാര കേന്ദ്രങ്ങളിലേക്കും പോകുന്ന വിനോദ സഞ്ചാരികൾക്ക് ഒരു വിശ്രമ കേന്ദ്രമാണ് ഈ പശ്ചിമ ഘട്ട താഴ്വാര പ്രദേശം.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കല്ലാൽ (Ficus dalhousiae)
പശ്ചിമഘട്ടതദ്ദേശവാസിയായ ഒരുതരം ആൽമരമാണ് കല്ലാൽ. . പ്രധാനമായും തമിഴ്‌നാട്ടിൽ കണ്ടുവരുന്നു. ഫലം ഹൃദയത്തിനും ഇലകളും തടിയും കരളിനും ത്വക്കിനും ഔഷധമാണ്. 800 മീറ്റർ വരെ ഉയരമുള്ള പാറ നിറഞ്ഞ മലഞ്ചെരിവുകളിലും നദീതീരങ്ങളിലും ഇതു കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ആലുകൾ വർഗ്ഗം:ഔഷധസസ്യങ്ങൾ വർഗ്ഗം:ഫൈക്കസ്
ദേശീയപാത 50 (ഇന്ത്യ)
ഇന്ത്യയിലെ ഒരു ദേശീയപാതയാണ് NH 50 (നാഷണൽ ഹൈവേ 50). മഹാരാഷ്ട്ര സംസ്ഥാനത്തിൽ മാത്രമേ ഈ പ്രധാനപാത ഉൾപ്പെടുന്നുള്ളൂ. പ്രധാനപ്പെട്ട നഗരങ്ങളായ നാസിക്, സുന്ഗംനെർ , ഖേദ് കൂടാതെ പൂണെ എന്നിവിടങ്ങളെയെല്ലാം ബന്ധപ്പെടുത്തിയാണ് ഈ പാത നിലകൊള്ളുന്നത്. ഇന്ത്യയിലെ നഗരങ്ങളിലൊന്നായ നാസിക് മുതൽ പൂണെ വരെയുള്ള ഈ പാതയുടെ നീളം 192 കിലോമീറ്റർ ആയിട്ടാണ് കണക്കാക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ദേശീയപാതകൾ
നെടുമ്പുര (ഗ്രാമം)
കേരളത്തിലെ തൃശ്ശൂർ ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് നെടുമ്പുര
ജനസംഖ്യ
2001-ലെ ജനസംഖ്യ കണക്കെടുപ്പ് പ്രകാരം നെടുമ്പുര ഗ്രാമത്തിൽ 10626 ജനങ്ങൾ താമസിക്കുന്നു. അതിൽ 4991 സ്ത്രീകളും 5635 പുരുഷന്മാരും ഉൾപ്പെടുന്നു.
കലാഷ് ജനത
പാകിസ്ഥാനിലെ ഏറ്റവും ചെറിയ വംശീയ ന്യുനപക്ഷ സമൂഹം ആണ് കലാഷികൾ. പാകിസ്താനിലെ വെള്ളക്കാർ എന്നാണ് ഇവർ അറിയപ്പെടുന്നത്. ഇവരുടെ ജനസംഖ്യ എന്ന് പറയുന്നത് വെറും 5000 മാത്രമാണ്. പാകിസ്ഥാനിലെ ഖൈബർ-പഖ്തൂൺഖ്വ പ്രവിശ്യയിലെ ചിത്രാൽ ജില്ലയിൽ താമസിക്കുന്ന കലാഷി ജനത ഇന്തോ - ഗ്രീക്ക് വംശം ആണ്. അലക്സാണ്ടർ ചക്രവർത്തി ഇന്ത്യ ആക്രമിച്ചപ്പോൾ ഇവിടെ വന്ന ഗ്രീക്കുകാരും ഇന്ത്യക്കാരുടെയും സമ്മിശ്ര ജനതയാണ് ഇവർ. അതു കൊണ്ട് തന്നെ ഇവരെ കാണാൻ പശ്ചാത്യ നാടുകളിലെ ആളുകളെ പോലെയാണ്. അത് കൊണ്ടാണ് ഇവരെ പാകിസ്താനിലെ വെള്ളക്കാർ എന്നറിയപെടുന്നത്. കലശ എന്ന ഭാഷയാണ് ഇവർ സംസാരിക്കുന്നത്. ഈ ഭാഷ ഇന്തോ-ആര്യൻ ഭാഷ കുടുംബത്തിലെ ദാർദിക് ഉപഗ്രൂപ്പിൽ ഉൾപ്പെടുന്ന ഒരു ഭാഷയാണ്. ഇവരുടെ വസ്ത്രധാരണം വളരെ അധികം പ്രേത്യേകത ഉള്ളതാണ് കൗറി ഷെല്ലുകൾ കൊണ്ട് അലങ്കരിച്ച കറുത്ത വസ്ത്രമാണ് സ്ത്രീകൾ ധരിക്കുന്നത്. പുരുഷന്മാർ പാകിസ്താനി കമീസ് ധരിക്കുന്നു. കുട്ടികൾ നാലു വയസ്സിനു ശേഷം മുതിർന്നവരുടെ വസ്ത്രം ധരിക്കുന്നു. ഇവരുടെ വിശ്വാസ കഥകൾ ഗ്രീക്കുമായി ബന്ധപെട്ടു കിടക്കുമ്പോൾ ആചാരങ്ങൾ വേദകാല ജനങ്ങളേടെതുമായി സാമ്യം ഉള്ളതാണ്. ഇവരുടെ ദൈവങ്ങൾക്ക് ഹിന്ദുമത ദേവതകളുമായി സാമ്യം ഉണ്ട്‌. ഇന്ദ്രൻ ഇന്ദർ വരെന്ദർ എന്ന പേരിലും മഹാദേവൻ മഹാനന്ദിയൊ എന്ന പേരിലും അറിയപെടുന്നു. ഇന്നത്തെ പാകിസ്താനിലെ പടിഞ്ഞാറൻ ഭാഗങ്ങളിലും ഹിന്ദുകുഷ് പർവത നിരകളിലും ആണ് ഈ ജനവിഭാഗം ഉള്ളത്.
അവലംബം
വർഗ്ഗം:ഇൻഡോ-ആര്യൻ ജനങ്ങൾ
മി. റോബോട്ട്
സാം ഇസ്മയിൽ സംവിധാനം ചെയ്ത ഒരു അമേരിക്കൻ ടെലിവിഷൻ പരമ്പരയാണ് മി. റോബോട്ട്. റാമി മാലിക് ഇതിൽ കേന്ദ്രകഥാപാത്രമായ എല്ലിയറ്റ് ആന്റേഴ്സൺ എന്ന വിഷാദരോഗിയും സമൂഹഭയവുമുള്ള സൈബർ സെക്യൂരിറ്റി വിദഗ്ദ്ധനെ അവതരിപ്പിക്കുന്നു. ഒരു ഹാക്കർ കൂടിയായ എലിയറ്റിനെ ക്രിസ്ത്യൻ സ്ലേറ്റർ അവതരിപ്പിക്കുന്ന മി. റോബോട്ട് എന്ന കഥാപാത്രം എഫ്-സൊസൈറ്റി എന്ന ഹാക്കർ സംഘടനയിലേക്ക് ചേർക്കുന്നതാണ് കഥാഗതി. 2015ൽ ഇത് വീഡിയോ ഓൺ ഡിമാന്റായി ലഭ്യമാക്കുകയും തുടർന്ന് യു.എസ്.എ. നെറ്റ്‌വർക്കിൽ പ്രക്ഷേപണം ചെയ്യുകയും ചെയ്തു. ഇതുവരെ മൂന്നു സീസണുകൾ പുറത്തിറങ്ങി.
അഫ്ലജ് ജലസേചന സമ്പ്രദായം
AD-500 മുതൽക്കേ ഒമാനിൽ നിലനിന്നിരുന്ന ഒരു ജലസേചനരീതിയാണ് ഒമാനിലെ അഫ്ലജ് ജലസേചന സമ്പ്രദായം എന്ന് അറിയപ്പെടുന്നത് (ഇംഗ്ലീഷ്: Aflaj Irrigation Systems of Oman). ധാഖിലിയ, ഷർക്ക്വിയ ബത്തിനഹ് എന്നീ പ്രദേശങ്ങളിലാണ് ഈ രീതി പ്രധാനമായും നിലനിന്നിരുന്നത്. 2500 BC-മുതൽക്കേ ഈ സമ്പ്രദായം ഒമാനിൽ നിലനിന്നിരുന്നു ചരിത്രഗവേഷകർ കരുതുന്നു. ചെറു കനാലുകളും ചാലുകളും വഴി ജലം ഗാർഹിക-കാർഷിക ഉപയോഗത്തിനായി എത്തിക്കുന്ന ഒരു സവിശേഷ രീതിയാണ് അഫ്ല്ലജ്.
"ഫലജ്" എന്നവാക്കിന്റെ ബഹുവചനമാണ് അഫ്ലജ്, "ഭാഗങ്ങളായി വേർത്തിരിച്ചത്" എന്നാണ് അറബിയിൽ ഫലജ് എന്ന വാക്കിനർത്ഥം. എല്ലാവരിലും കൃത്യതയോടെ ഈ ജലസേചനരീതിവഴി ജലം എത്തിയിരുന്നു. ഭൂഗുരുത്വബലമാണ് ഈ ജലസേചനരീതിയിൽ പ്രയോഗിച്ചിരിക്കുന്നത്. കനാലുകളെ കൂടാതെ അനുബന്ധനിരീക്ഷണഗോപുരങ്ങളും, പള്ളികളും മറ്റു കെട്ടിടങ്ങളുമെല്ലാം ഇതിന്റെ ഭാഗമായുണ്ട്.
2006-ൽ യുനെസ്കോ ഇത്തരത്തിലുള്ള 5 അഫ്ലജ് ശൃംഖലകളെ ലോകപൈതൃകപട്ടികയിൽ ഉൾപ്പെടുത്തി. ഫലജ്-അൽ-ഖത്മീൻ, ഫലജ്-അൽ-മാൽകി, ഫലജ് ദാരിസ്, ഫലജ്-അൽ-മയാസർ ഫലജ് അൽ-ജീല എന്നിവയാണവ
അവലംബം
വർഗ്ഗം:ഒമാനിലെ ലോകപൈതൃകകേന്ദ്രങ്ങൾ
മോണിക്ക ബെർടാഗ്നോളി
ഒരു അമേരിക്കൻ സർജിക്കൽ ഓങ്കോളജിസ്റ്റും നാഷണൽ ക്യാൻസർ ഇൻസ്റ്റിറ്റ്യൂട്ടിന്റെ 16-ാമത്തെ ഡയറക്ടറുമാണ് മോണിക്ക ബെർടാഗ്നോളി (ജനനം 1959). മുമ്പ്, ബ്രിഗാം ആൻഡ് വിമൻസ് ഹോസ്പിറ്റലിലും ഡാന-ഫാർബർ കാൻസർ ഇൻസ്റ്റിറ്റ്യൂട്ടിലും ജോലി ചെയ്തിരുന്ന അവർ ഹാർവാർഡ് മെഡിക്കൽ സ്കൂളിൽ റിച്ചാർഡ് ഇ. വിൽസൺ പ്രൊഫസർ ഓഫ് സർജറി ആയിരുന്നു. ഗ്രാമീണ കമ്മ്യൂണിറ്റികളെ ക്ലിനിക്കൽ പഠനത്തിൽ ഉൾപ്പെടുത്തണമെന്ന് അവർ വാദിക്കുകയും എൻസിഐയെ നയിക്കാനുള്ള നിയമനം വരെ ഓങ്കോളജിയിലെ ക്ലിനിക്കൽ ട്രയലുകൾക്കുള്ള അലയൻസ് ചെയർ ആയി പ്രവർത്തിക്കുകയും ചെയ്തു. ഗ്യാസ്ട്രോഇന്റസ്റ്റൈനൽ രോഗങ്ങളിൽ നിന്നും മൃദുവായ ടിഷ്യു സാർകോമകളിൽ നിന്നുമുള്ള മുഴകൾ ചികിത്സിക്കുന്നതിൽ ബെർടാഗ്നോളി വിദഗ്ധയാണ്. അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജിയുടെ മുൻ പ്രസിഡന്റായ അവർ 2021-ൽ നാഷണൽ അക്കാദമി ഓഫ് മെഡിസിൻ ഫെല്ലോ ആയി തിരഞ്ഞെടുക്കപ്പെട്ടു.
References
വർഗ്ഗം:1959-ൽ ജനിച്ചവർ
ലാൽ ശ്യാം ഷാ
മധ്യഭാരതത്തിലെ ഗോണ്ഡ്വാന പ്രദേശത്ത് ജനിച്ച ആദിവാസി നേതാവും രാഷ്ട്രീയപ്രവർത്തകനുമായിരുന്നു ലാൽ ശ്യാം ഷാ (1919-1988 മാർച്ച്). ഗോത്രവർഗ്ഗകുടുംബത്തിൽ ജനിച്ച ലാൽ ആദിവാസികളുടെ ചരിത്രത്തിനും സംസ്ക്കാരത്തിനും ആദരവ് ലഭിക്കണമെന്ന ആവശ്യം ഉയർത്തിപ്പിടിച്ച നേതാവായിരുന്നു. 1962ൽ ചന്ദായിൽ (ഇപ്പോഴത്തെ ചന്ദ്രാപുർ) നിന്നും ലോകസഭയിലേയ്ക്കു തിരഞ്ഞെടുക്കപ്പെട്ടിരുന്നു. അടിയന്തരാവസ്ഥക്കാലത്ത് ഒരു വർഷത്തോളം തടവിലായിരുന്ന ശ്യാം ജയിൽമോചനത്തിനു ശേഷം ജങ്കൽ ബച്ചാവോ മാനവ് ബച്ചാവോ എന്ന പ്രസ്ഥാനത്തിന്റെ സജീവ പ്രവർത്തകനുമായിരുന്നു. ഛത്തീസ്ഗഢ്, മധ്യപ്രദേശ്, തെലങ്കാന, ഒഡിഷ, ആന്ധ്രാപ്രദേശ്, മഹാരാഷ്ട്ര എന്നീ സംസ്ഥാനങ്ങളിലെ ആദിവാസിഗോത്രപ്രദേശങ്ങളെ ഒന്നിപ്പിച്ച് ഒരു രാഷ്ട്രീയഭൂപ്രദേശം രൂപീകരിക്കുവാൻ ലാൽ ശ്രമിക്കുകയുണ്ടായി.
പുസ്തകം
സുദീപ് താക്കൂർ ലാൽ ശ്യാം ഷായെക്കുറിച്ചെഴുതിയ ജീവചരിത്ര ഗന്ഥമാണ് ലാൽ ശ്യാം ഷാ
ബാക്ട്രിയ-മർജിയാന ആർക്കിയോളജിക്കൽ കോംപ്ലക്സ്
BMAC എന്നറിയപ്പെടുന്ന ബാക്ട്രിയ മാർഗിയാന ആർക്കിയോളജിക്കൽ കോംപ്ലക്സ്‌ മദ്ധ്യേഷ്യ യിൽ നിലനിന്നിരുന്ന ഒരു വെങ്കലയുഗ സംസ്ക്കാരം ആയിരുന്നു. ഏകദേശം BCE. 2250 - 1700 കാലഘട്ടത്തിൽ ആണ് ഈ സംസ്ക്കാരം നിലനിന്നിരുന്നത്. അമു ദര്യ നദിക്ക് സമീപത്തായിരുന്നു ഈ സംസ്ക്കാരം നിലനിന്നിരുന്നത്. ഇന്നത്തെ വടക്ക് അഫ്ഗാനിസ്താൻ, കിഴക്കൻ തുർക്‌മെനിസ്ഥാൻ ,ദക്ഷിണ ഉസ്ബെക്കിസ്ഥാൻ, പടിഞ്ഞാറൻതാജിക്കിസ്ഥാൻ എനീ മേഖലകളിൽ ഈ സംസ്ക്കാരം വ്യാപിച്ചിരുന്നു. ഒക്സുസ്‌ സംസ്ക്കാരം എന്നപേരിലു ഈ സംസ്ക്കാരം അറിയപ്പെടുന്നു.
സി ചിങ്
ചൈനയിൽ ജീവിച്ചിരുന്ന (1656-1719) ഒരു ഖാദിരിയ്യ സൂഫി ഗുരുവായിരുന്നു സി ചിങ് (ചൈനീസ് : 祁静) ഹിലാൽ അൽ-ദ്ദീൻ എന്ന പേരിൽ അറിയപ്പെട്ടിരുന്ന ഇദ്ദേഹം ഇസ്‌ലാം മതവും, ഖാദിരിയ്യ സരണിയും ചൈനീസ് പ്രവിശ്യകളിൽ പ്രചരിപ്പിച്ചവരിൽ മുഖ്യ പങ്ക് വഹിക്കുന്നു. ശ്രേഷ്‌ഠ ഗുരു സി എന്നർത്ഥം വരുന്ന സി ദാഉസു (祁道祖) എന്നാണ് ഖാദിരിയ്യ സൂഫികൾക്കിടയിൽ സി ചിങ് വിശേഷിപ്പിക്കപ്പെടുന്നത്.
തുടർന്ന് അഫാഖ് ഖോജയിൽ നിന്നും സമ്മതം വാങ്ങി യാത്രയായ സി ചിങ് സൂഫി കുലപതിയായ ഖോജ സയ്യിദ് അബ്ദുല്ലയെ കണ്ടെത്തുകയും ആധ്യാത്മിക അറിവുകൾ ആർജ്ജിച്ചു പിൽകാലത്ത് അതി പ്രശസ്തനായി മാറുകയുമായിരുന്നു.
അവലംബം
വർഗ്ഗം:ചൈനീസ് സൂഫികൾ വർഗ്ഗം:1656-ൽ ജനിച്ചവർ വർഗ്ഗം:1719-ൽ മരിച്ചവർ
ജാനറ്റ് ലെയ്ഗ്
ഒരു അമേരിക്കൻ നടിയും ഗായികയും നർത്തകിയും സർവ്വോപരി ഒരു സാഹിത്യകാരിയുമായിരുന്നു ജാനറ്റ് ലെയ്ഗ് (ജീവിതകാലം: ജൂലൈ 1927 - ഒക്ടോബർ 3, 2004). തൊഴിലാളി വർഗ്ഗത്തിൽപ്പെട്ട മാതാപിതാക്കളുടെ പുത്രിയായി കാലിഫോർണിയയിലെ സ്റ്റോക്ടണിൽ വളർന്ന ജാനറ്റിനെ കണ്ടെത്തിയത് നോർമ ഷിയറർ‍ എന്ന നടിയായിരുന്നു. അവർ മെട്രോ ഗോൾഡ്‍വിൻ മേയർ (MGM) എന്ന കമ്പനിയുമായി ഒരു കരാർ ഉറപ്പിച്ചിക്കുന്നതിന് ജാനറ്റിനെ സഹായിച്ചു. ദ റൊമാൻസ് ഓഫ് റോസി റിഡ്ജിന് (1947) എന്ന ചിത്രത്തിലൂടെ അരങ്ങേറ്റം കുറിക്കുന്നതിനുമുമ്പായി അവർ റേഡിയോ പരിപാടികളിൽ പങ്കെടുത്തിരുന്നു.
കലാജീവിതത്തിന്റെ തുടക്കത്തിൽ എംജിഎമ്മിനു വേണ്ടി ആക്ട് ഓഫ് വയലൻസ് (1948), ലിറ്റിൽ വിമെൻ (1949), എഞ്ചൽസ് ഇൻ ദ ഔട്ട്ഫീൽഡ് (1951), സ്കാർമൗഷേ (1952), ദ നേക്കഡ് സ്പർ (1953), ലിവിങ് ഇറ്റ് അപ് (1954) തുടങ്ങിയ വൈവിധ്യമാർന്ന ചിത്രങ്ങളിൽ തന്റെ അഭിനയപാടവം കാഴ്ചവച്ചിരുന്നു.
1950 ലെ രണ്ടാം പകുതിയിൽ ലെയ്ഗ് കൂടുതലായും സഫാരി (1956), ഓർസൺ വെൽസ്സിന്റെ ഹിംസാത്മക സിനിമയായ ടച്ച് ഓഫ് ഈവിൾ (1958) പോലെയുള്ള സിനിമകളിലെ നാടകീയ രംഗങ്ങളിൽ പ്രത്യക്ഷപ്പെട്ടിരുന്നു. 1960 ൽ പുറത്തിറങ്ങിയ ആൾഫ്രഡ് ഹിച്കോക്കിൻറെ സൈക്കോ എന്ന ചിത്രത്തിലെ നിർഭാഗ്യവതിയായ മാറിയോൺ ക്രെയിൻ എന്ന കഥാപാത്രമാണ് അവർക്ക് ഏറ്റവും കൂടുതൽ അംഗീകാരം നേടിക്കൊടുത്തത്. ഇതിലെ വേഷത്തിന് മികച്ച സഹനടിക്കുള്ള ഗോൾഡൻ ഗ്ലോബ് അവാർഡും മികച്ച സഹനടിക്കുള്ള അക്കാദമി അവാർഡ് നാമനിർദ്ദേശവും ജാനറ്റിന് ലഭിച്ചിട്ടുണ്ട്.
അവലംബം
വർഗ്ഗം:1927-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:അമേരിക്കൻ നാടകനടിമാർ
ഓർക്ക്നി
ഓർക്ക്നി ദ്വീപുകൾ എന്നും അറിയപ്പെടുന്ന ഓർക്ക്നി, ഗ്രേറ്റ് ബ്രിട്ടൺ ദ്വീപിന്റെ വടക്കൻ തീരത്തുനിന്നകലെ, സ്കോട്ട്ലൻഡിലെ വടക്കൻ ദ്വീപുകളിലുൾപ്പെട്ട ഒരു ദ്വീപസമൂഹമാണ്. ഏകദേശം 70 ദ്വീപുകൾ ഉൾക്കൊള്ളുന്ന ഓർക്ക്നി കെയ്ത്നാസ് തീരത്തിന് ഏകദേശം 16 കിലോമീറ്റർ (10 മൈൽ) വടക്കായി സ്ഥിതിചെയ്യുന്നു. ഇതിൽ 20 ദ്വീപുകളിൽമാത്രമേ ജനവാസമുള്ളൂ. ഇവയിലെ ഏറ്റവും വലിയ ദ്വീപ് "മെയിൻലാൻഡ്" എന്ന് അറിയപ്പെടുന്നു. ഇതിന് 523 ചതുരശ്ര കിലോമീറ്ററോളം (202 ചതുരശ്ര മൈൽ) വിസ്തൃതിയുണ്ട്. ഇത് ആറാമത്തെ വലിയ സ്കോട്ട് ദ്വീപും ബ്രിട്ടീഷ് ദ്വീപുകളിലെ പത്താമത്തെ ഏറ്റവും വലിയ ദ്വീപും കൂടിയാണ്. ഇവിടുത്തെ ഏറ്റവും വലിയ ജനവാസകേന്ദ്രവും ഭരണകേന്ദ്രവും കിർക്ക്വാൾ ആണ്.
സ്കോട്ട്ലൻഡിലെ 32 കൗൺസിൽ മേഖലകളിലൊന്ന്, സ്കോട്ടിഷ് പാർലമെന്റിന്റെ ഒരു നിയോജകമണ്ഡലം, ഒരു ലഫ്റ്റനൻസി പ്രദേശം, ഒരു ചരിത്രപരമായ കൗണ്ടി എന്നീ വിശേഷണങ്ങൾ കൂടിയുള്ള പ്രദേശമാണ് ഓർക്ക്നി. പ്രാദേശിക കൌൺസിലായ ‘ഓർക്ക്നി ഐലന്റ്സ് കൌൺസിൽ’, സ്കോട്ട്ലന്റിലെ മൂന്ന് കൌൺസിലുകളിലൊന്നും തെരഞ്ഞെടുക്കപ്പെട്ട അംഗങ്ങളിലെ ഭൂരിപക്ഷവും സ്വതന്ത്രരായിട്ടുള്ളവരുമാണ്.
മെയിൻലാൻഡ് കൂടാതെ, ഭൂരിഭാഗം ദ്വീപുകളും വടക്കൻ ദ്വീപുകൾ,  തെക്കൻ ദ്വീപുകൾ എന്നിങ്ങനെ രണ്ടു ഗ്രൂപ്പുകളായി വിഭജിച്ചിരിക്കുന്നു. ഇവയുടെയെല്ലാം ഭൌമശാസ്ത്രപരമായ അടിസ്ഥാനം പ്രാചീനമായ ചുവന്ന മണൽക്കല്ലുകളാണ്. മിതമായ കാലാവസ്ഥയും ഫലഭൂയിഷ്ഠമായ മണ്ണുമുള്ള ഇവിടുത്തെ, ഭൂരിഭാഗം പ്രദേശങ്ങളും കൃഷിയിടങ്ങളാണ്. സമ്പദ്വ്യവസ്ഥയിലെ ഏറ്റവും പ്രധാനപ്പെട്ട മേഖല കാർഷികവ്യവസ്ഥയാണ്. പ്രബലമായ കാറ്റും സമുദ്ര ഊർജ വിഭവങ്ങൾക്കും ഇവിടെ പ്രാധാന്യം വർധിച്ചുവരുന്നതിനാൽ, ഈ ദ്വീപുകൾ അവയുടെ പ്രതിവർഷ ഊർജ്ജ ആവശ്യകതയെ സംതൃപ്തിപ്പെടുത്തുന്നത് പുനരാവർത്തന പ്രക്രിയയിലൂടെയാണ്. തദ്ദേശീയരെ ഓർക്കേഡിയൻസ് എന്ന് വിളിക്കാറുണ്ട്. സ്കോട്ട് ഭാഷയുടെ ഒരു തനതായ ഒരു വകഭേദം സംസാരിക്കുന്ന ഇവർക്ക് സമ്പന്നമായ ഒരു ഐതിഹ്യ പാരമ്പര്യവുമുണ്ട്. "ഹാർട്ട് ഓഫ് നിയോലിത്തിക്ക് ഓർക്ക്‌നി" എന്നറിയപ്പെടുന്ന യുനെസ്കോയുടെ ലോക പൈതൃക സ്ഥലമായ ഇവിടെ യൂറോപ്പിലെ ഏറ്റവും പഴക്കമേറിയതും നന്നായി പരിരക്ഷിക്കപ്പെട്ടതുമായ നിയോലിത്തിക്ക് സൈറ്റുകൾ അടങ്ങിയിരിക്കുന്നു. കടൽപ്പക്ഷികൾ, മറ്റു പക്ഷിമൃഗാദികൾ എന്നിവയും ഓർക്ക്‌നിയിൽ ധാരാളമായി കാണപ്പെടുന്നു.
ചരിത്രാതീതകാലം
2007-ൽ മെയിൻലാൻഡിലെ ടാങ്കർനെസ് ജില്ലയിൽ നടത്തിയ ഉത്ഖനനത്തിനിടെ കണ്ടെടുത്ത ബിസി 6820-6660 കാലഘട്ടത്തിലേതെന്ന് കരുതപ്പെടുന്ന ഒരു കരിഞ്ഞ ഹാസൽനട്ട് പുറന്തോട്, ഈ പ്രദേശത്തെ മെസോലിത്തിക് നാടോടി ഗോത്രങ്ങളുടെ സാന്നിധ്യം സൂചിപ്പിക്കുന്നു. പാപ്പാ വെസ്‌ട്രേ ദ്വീപിലെ നിയോലിത്തിക്ക് കാലഘട്ടത്തിലെ ഒരു കൃഷിക്കളമായ നാപ് ഓഫ് ഹോവാറിലാണ് 3500 ബിസി മുതലുള്ള അറിയപ്പെടുന്ന ഏറ്റവും പഴയ സ്ഥിരവാസ കേന്ദ്രമുണ്ടായിരുന്നത്. യൂറോപ്പിലെ ഏറ്റവും മികച്ച സംരക്ഷിത നിയോലിത്തിക്ക് സെറ്റിൽമെന്റായ സ്കാര ബ്രേ ഗ്രാമത്തിൽ ബിസി 3100 മുതൽ ജനവാസമുണ്ടായിരുന്നതായി കരുതപ്പെടുന്നു. ആ കാലഘട്ടത്തിലെ മറ്റ് അവശിഷ്ടങ്ങളിൽ സ്റ്റാൻഡിംഗ് സ്റ്റോൺസ് ഓഫ് സ്റ്റെൻനെസ്, മായെഷോ പാസേജ് ഗ്രേവ്, റിംഗ് ഓഫ് ബ്രോഡ്ഗാർ, മറ്റ് നിയോലിത്തിക്ക് കാലഘട്ടത്തിലെ ലംബമായി ഉറപ്പിച്ച കല്ലുകൾ എന്നിവ ഉൾപ്പെടുന്നു. ഒരുപക്ഷേ കാലാവസ്ഥാ വ്യതിയാനം ബിസി 2500-നടുത്ത് നിയോലിത്തിക്ക് വാസസ്ഥലങ്ങൾ പലതും ഉപേക്ഷിക്കപ്പെടുന്നതിന് കാരണമായി.
2021 സെപ്റ്റംബറിൽ, പുരാവസ്തു ഗവേഷകർ സാൻഡേയിലെ 5500 വർഷം പഴക്കമുള്ള നിയോലിത്തിക്ക് ശവകുടീരത്തിൽ രണ്ട് മിനുക്കിയ കൽപ്പന്തുകൾ കണ്ടെത്തിയതായി പ്രഖ്യാപിച്ചു. ഡോ ഹ്യൂഗോ ആൻഡേഴ്സന്റെ അഭിപ്രായത്തിൽ, രണ്ടാമത്തെ വസ്തു "ഒരു ക്രിക്കറ്റ് പന്തിന്റെ വലിപ്പത്തിൽ, തികച്ചും ഗോളാകൃതിയിലുള്ളതും മനോഹരമായി പൂർത്തിയാക്കിയതും" ആയിരുന്നു.
ആലീസ് ഹോക്കിൻസ്
ലീസസ്റ്ററിലെ ബൂട്ട്, ഷൂ മെഷീനിസ്റ്റുകൾക്കിടയിലെ ഒരു പ്രമുഖ ഇംഗ്ലീഷ്കാരിയായ സഫ്രാജിസ്റ്റായിരുന്നു ആലിസ് ഹോക്കിൻസ് (സ്റ്റാഫോർഡ്, 1863 - ലീസസ്റ്റർ, 1946). വിമൻസ് സോഷ്യൽ ആന്റ് പൊളിറ്റിക്കൽ യൂണിയൻ തീവ്രവാദ പ്രചാരണത്തിന്റെ ഭാഗമായി അഞ്ച് തവണ ജയിലിൽ പോകുകയുണ്ടായി. അവരുടെ ഭർത്താവ് ആൽഫ്രഡ് ഹോക്കിൻസും സജീവമായ സഫ്രാജിസ്റ്റായിരുന്നു. ബ്രാഡ്‌ഫോർഡിലെ ഒരു മീറ്റിംഗിൽ നിന്ന് പുറത്താക്കപ്പെട്ടപ്പോൾ കാൽമുട്ടിന് ഒടിവുണ്ടായപ്പോൾ അദ്ദേഹത്തിന് 100 ഡോളർ ലഭിച്ചു. 2018 ൽ ലീസസ്റ്റർ മാർക്കറ്റ് സ്ക്വയറിൽ ആലീസിന്റെ പ്രതിമ അനാച്ഛാദനം ചെയ്തു.
ജീവിതം
ഹോക്കിൻസ് 1863 ൽ സ്റ്റാഫോർഡിൽ ജനിച്ചു. 13 വയസ്സ് പ്രായമുള്ളപ്പോൾ അവർ ലീസസ്റ്ററിൽ ജോലി ചെയ്യുകയായിരുന്നു. 1884 ൽ അവർ ആൽഫ്രഡ് ഹോക്കിൻസിനെ വിവാഹം കഴിച്ചു. ആറ് കുട്ടികളുടെ അമ്മയായ അവർ ഇക്വിറ്റി ഷൂസിൽ മെഷീനിസ്റ്റായി ജോലി ചെയ്തിരുന്നു. 1896-ൽ അവർ പുതിയ ഫാക്ടറിയുടെ പുതിയ വിമൻസ് കോ-ഓപ്പറേറ്റീവ് ഗിൽഡിൽ ചേർന്നു. അവിടെ സോഷ്യലിസത്തെക്കുറിച്ചും തോമസ് മാന്റെ രചനകളെക്കുറിച്ചും പഠിച്ചു. 1894 ൽ ഹോക്കിൻസ് ഇൻഡിപെൻഡന്റ് ലേബർ പാർട്ടിയിൽ ചേർന്നു. ആ സംഘടനയിലൂടെ സിൽവിയ പാങ്ക്ഹർസ്റ്റിനെ കണ്ടുമുട്ടി. 1907 ൽ പാങ്ക്ഹർസ്റ്റ് ലീസസ്റ്ററിലെത്തി ഹോക്കിൻസിനെ പരിചയപ്പെടുകയും താമസിയാതെ അവർ മേരി ഗാവ്‌തോർപ്പുമായി ചേർന്നു. അവർ ലീസസ്റ്ററിൽ ഒരു WSPU സാന്നിധ്യം സ്ഥാപിച്ചു. 1907 ഫെബ്രുവരിയിൽ പാർലമെന്റ് മാർച്ചിന് ശേഷം ഹോളോവേ ജയിലിലേക്ക് അയച്ച 29 സ്ത്രീകളിൽ ഹോക്കിൻസ് ആദ്യമായി ജയിലിലായി. രണ്ടാഴ്ചത്തെ ജയിലിൽ കിടന്ന ശേഷം അവൾ WSPU- യുടെ ഒരു ശാഖ സ്ഥാപിക്കുന്നതിനായി ലെസ്റ്ററിലേക്ക് മടങ്ങി. 1909-ൽ ലെസ്റ്ററിൽ വിൻസ്റ്റൺ ചർച്ചിൽ സംസാരിക്കുന്ന ഒരു പൊതുയോഗത്തിൽ നിർബന്ധിതമായി പ്രവേശിക്കാൻ ശ്രമിച്ചതിനാൽ ആലീസ് രണ്ടാം തവണയും ജയിലിലായി. ഈ കേസിൽ പ്രധാന വേഷം അവരുടെ ഭർത്താവ് ആൽഫ്രഡ് ചെയ്തു. ചർച്ചിൽ സംസാരിച്ചിരുന്ന മുറിയിലേക്ക് ആലീസിന് പ്രവേശനം ലഭിക്കാത്തതിനാൽ ആൽഫ്രഡ് സന്നദ്ധനായി. പ്രസംഗത്തിനിടെ ആൽഫ്രഡ് ചർച്ചിലിനോട് സ്ത്രീകൾക്ക് വോട്ട് ഇല്ലാത്തത് എന്തുകൊണ്ടെന്ന് വിശദീകരിക്കാൻ ആവശ്യപ്പെട്ടു. അദ്ദേഹം പുറത്താക്കപ്പെട്ടു. അറസ്റ്റിലാകുമ്പോൾ ആലീസ് പുറത്ത് പ്രതിഷേധിക്കുകയായിരുന്നു.
'നിങ്ങളുടെ കുടുംബത്തിലേക്ക് മടങ്ങിവരൂ' എന്ന് പറഞ്ഞുകൊണ്ട് ആൾക്കൂട്ടത്തിനിടയിൽ ആളുകൾ ആലീസിനെ അലറിവിളിച്ചപ്പോൾ ആൽഫ്രഡ് ന്യായീകരിച്ചു, 'ഇതാ എന്റെ കുടുംബം എന്നെ പിന്തുണയ്ക്കാൻ ഇവിടെയുണ്ട്', കാരണം ആൽഫ്രഡ് പ്രകടമായ കാരണത്താൽ, ഇത് ചിലർക്ക് എന്നാൽ എല്ലാ സമ്മതിദായകർക്കും അവകാശപ്പെടാനാവുന്നില്ല. 1910 നവംബർ 26-ന് നടന്ന വോട്ടെടുപ്പ് സമരത്തിനിടെ കാലൊടിഞ്ഞതിനെത്തുടർന്ന് 100 പൗണ്ട് നഷ്ടപരിഹാരമായി ആൽഫ്രഡിന് ലഭിച്ചപ്പോൾ ആൽഫ്രഡിന് തന്റെ പിന്തുണ ലഭിച്ചു. ബ്രാഡ്‌ഫോർഡിന്റെ ഒരു ലിബറൽ പാർട്ടി മീറ്റിംഗിൽ വിൻസ്റ്റൺ ചർച്ചിലിനെതിരെ പ്രതിഷേധിച്ചു. കേവലം ഒരു ചോദ്യം ചോദിച്ചതിന് ശേഷം മുന്നറിയിപ്പില്ലാതെ തന്നെ പുറത്താക്കിയെന്നും അതൊരു ആക്രമണമാണെന്നും ജഡ്ജി വിധിച്ചു.
അവളുടെ മൂന്നാമത്തെ തടവ് 1911-ൽ ഒരു പോലീസുകാരന്റെ പൂർണ്ണമായ കാഴ്ചയിൽ ഹോം ഓഫീസ് വിൻഡോയിലൂടെ ഇഷ്ടിക എറിഞ്ഞതിന് ശേഷമായിരുന്നു. 1913-ൽ അവൾ രണ്ടുതവണ കൂടി ജയിലിൽ അടയ്ക്കപ്പെട്ടു. ആദ്യം ലെസ്റ്റർ പോസ്റ്റ് ബോക്സിൽ മഷി എറിഞ്ഞതിന്, പിന്നീട് രാത്രി ഗോൾഫ് കോഴ്‌സിൽ മുദ്രാവാക്യം കുഴിച്ചതിന്. WSPU-യിൽ നിന്ന് അവൾക്ക് ഒരു ഹംഗർ സ്ട്രൈക്ക് മെഡൽ ലഭിച്ചു. തടവുകാരായ ജയിൽ വാർഡർമാരുമായി ബന്ധം സ്ഥാപിച്ച തടവുകാരിൽ ഒരാളായിരുന്നു ഹോക്കിൻസ്, തടവുകാരെ ആശ്വസിപ്പിക്കുന്ന തൊഴിലാളിവർഗ സ്ത്രീകളായിരുന്നു, കൂടാതെ അവരെ നിർബന്ധിച്ച് ഭക്ഷണം നൽകാനുള്ള ജോലിയും ഉണ്ടായിരുന്നു.
നിക്കോലാസ് ബൗദിൻ
നിക്കോലാസ് ബൗദിൻ എന്ന നിക്കോലാസ് തോമസ് ബൗദിൻ(17 February 1754 – 16 September 1803)ഫ്രെഞ്ചുകാരനായ പര്യവേഷകനും ഭൂപടനിർമ്മാതാവും പ്രകൃതിശാസ്ത്രജ്ഞനും ഭൂജലഭൂപടനിർമ്മാതാവും ആയിരുന്നു.
ആലീസ് ഹോക്കിൻസ്
ജീവിതം
1913-ൽ പ്രമുഖ രാഷ്ട്രീയക്കാരായ ഡേവിഡ് ലോയ്ഡ് ജോർജ്, സർ എഡ്വേർഡ് ഗ്രേ എന്നിവരുമായി സംസാരിക്കാൻ തിരഞ്ഞെടുത്ത പ്രതിനിധികളിൽ ഹോക്കിൻസും ഉൾപ്പെടുന്നു. ആനി കെന്നിയും ഫ്‌ളോറ ഡ്രമ്മണ്ടും ചേർന്ന് തങ്ങളുടെ വർഗത്തെ പ്രതിനിധീകരിക്കുന്ന തൊഴിലാളിവർഗ സ്ത്രീകളാണെന്ന വ്യവസ്ഥയോടെയാണ് യോഗം സംഘടിപ്പിച്ചത്. തങ്ങൾ അനുഭവിക്കുന്ന ഭയാനകമായ വേതനവും തൊഴിൽ സാഹചര്യങ്ങളും അവർ വിശദീകരിച്ചു, ജനാധിപത്യ രീതിയിൽ നിലവിലെ അവസ്ഥയെ വെല്ലുവിളിക്കാൻ ഒരു വോട്ട് സ്ത്രീകളെ പ്രാപ്തമാക്കുമെന്ന അവരുടെ പ്രതീക്ഷയും. സ്ത്രീകൾക്ക് പ്രാതിനിധ്യം ലഭിക്കാതെയിരിക്കെ, തന്റെ സഹപ്രവർത്തകർക്ക് തങ്ങളെ പ്രതിനിധീകരിക്കാൻ ഒരു പുരുഷനെ എങ്ങനെ തിരഞ്ഞെടുക്കാമെന്ന് ഹോക്കിൻസ് വിശദീകരിച്ചു.
നിക്കോലാസ് ബൗദിൻ
ജീവചരിത്രം
അദ്ദേഹം സിന്റ് മാർടിൻ ഡി രെയിൽ സധാരണകുടുംബത്തിൽ ജനിച്ചു. 15 വയസ്സായപ്പോൾ അദ്ദേഹം മർച്ചന്റ് നേവിയിൽ ചേർന്നു. ഇരുപതാം വയസ്സിൽ ഫ്രെഞ്ച് ഈസ്റ്റിന്ത്യ കമ്പനിയിൽ ചേർന്നു. പിണ്ണീട് അദ്ദേഹം ഫ്രെഞ്ച് നേവിയിൽ ചേർന്ന് അമേരിക്കൻ സ്വാതന്ത്ര്യസമരസമയം കരീബിയനിൽ ഓഫീസർ ആയി ജോലിചെയ്തു.
ആലീസ് ഹോക്കിൻസ്
ജീവിതം
1914-ൽ യുദ്ധം പ്രഖ്യാപിച്ചപ്പോൾ അവളുടെ പ്രതിഷേധം അവസാനിച്ചു, എല്ലാ തടവുകാരെയും വിട്ടയക്കുന്നതിന് പകരമായി പ്രതിഷേധം അവസാനിപ്പിക്കാൻ WSPU സമ്മതിച്ചു. ഈ കാരണത്താൽ വർഷങ്ങളായി 1,300 സ്ത്രീകളും ആലീസ് ഹോക്കിൻസിന്റെ ഭർത്താവ് ആൽഫ്രഡിനെപ്പോലെ 100 പുരുഷന്മാരും അറസ്റ്റിലായതായി ഹോം ഓഫീസ് റിപ്പോർട്ട് ചെയ്യുന്നു.
നിക്കോലാസ് ബൗദിൻ
ജീവചരിത്രം
1785ൽ കരോലിൻ എന്ന കപ്പലിന്റെ കപ്പിത്താനായി അകാദിയൻ കുടിയേറ്റക്കാരെ നാന്റിസിൽ നിന്നും ന്യൂ ഓർലിയൻസിലേയ്ക്കു എത്തിച്ചു. ന്യൂഓർലിയൻസിൽ നിന്നും അദ്ദേഹവുമായി പ്രാദേശിക കച്ചവടക്കാർ തടി, ഉപ്പു ചേർത്ത മാംസം, മീനെണ്ണ, ധാന്യപ്പൊടി എന്നിവ അയ്ലെ ഡി ഫ്രാൻസിലേയ്ക്ക് (ഇന്നത്തെ മൗറീഷ്യസ്) കൊണ്ടുപോകാൻ കരാറുണ്ടാക്കി. മഡഗാസ്കറിൽ നിന്നും അടിമകളെ കൊണ്ടുവരാനുള്ള കരാറിലും അദ്ദേഹം ഏർപ്പെട്ടു. ജോസഫൈൻ എന്ന കപ്പലിലായിരുന്നു അദ്ദെഹം ഇത്തവണ യാത്രചെയ്തത്. അവിടെവച്ച് ഓസ്ട്രിയൻ സസ്യശാസ്ത്രജ്ഞനായ ഫ്രാൻസ് ജൊസഫ് മയിറ്ടരിനെ കണ്ടുമുട്ടി. അദ്ദേഹം മറ്റൊരു സസ്യശാസ്ത്രജ്ഞനായ ഫ്രാൻസ് ബൂസ് ഗുഢോപ് മുനമ്പിൽ മൗറിഷ്യസിൽ പോകാനായി കാത്തുനിൽക്കുന്നതായി അറിയിച്ചു. കപ്പൽ ഗുഢോപ്പിൽ എത്തി ബൂസിനെ കയറ്റി മൗറീഷ്യസിൽ എത്തിച്ചു. മൗറീഷ്യസിൽ താൻ ശേഖരിച്ചുവച്ചിരുന്ന സ്പെസിമനുകൾ യൂറോപ്പിലെത്തിക്കാനായി ബൂസ് ഈ കപ്പലിനെത്തന്നെ ചാർട്ടർ ചെയ്തു. റ്റ്രീസ്റ്റെയിൽ 1788 ജൂൺ 18നു കപ്പൽ എത്തി. ഇമ്പീരിയൽ സർക്കാർ മറ്റൊരു പ്രകൃതിചരിത്ര പര്യവെക്ഷണയാത്രയ്ക്കു കൂടി അനുമതി നൽകി. രണ്ട് കപ്പലുകളിലായി അന്നത്തെ ഇന്ത്യയിലെ മലബാർ, കോറമാൻഡൽ തീരങ്ങളിലും പേർഷ്യൻ ഗൾഫിലും ബംഗാൾ, സിലോൺ, സുമാത്ര, ജാവാ, ബോർണിയോ, കൊചിൻ ചൈന, റ്റോങ്കിങ്, ജപ്പാൻ, ചൈന എന്നിവിടങ്ങളിലേയ്ക്കാണ് ഈ കപ്പലുകൾ അയയ്ക്കാൻ അനുമതി ലഭിച്ചത്.
ആലീസ് ഹോക്കിൻസ്
അവലംബം
വർഗ്ഗം:1863-ൽ ജനിച്ചവർ വർഗ്ഗം:1946-ൽ മരിച്ചവർ
നിക്കോലാസ് ബൗദിൻ
ഓസ്ട്രിയൻ പര്യവേക്ഷണം
1788ൽ ബൗദിൻ ട്രീസ്റ്റെയിൽ നിന്നും കാന്റണിലേയ്ക്ക് ജാർദിനിയെറെ എന്ന കപ്പലോടിച്ചു. കപ്പലിൽ സസ്യശാസ്ത്രജ്ഞരായിരുന്ന ഷോൺബ്രണും ഷോർഷ് സ്കോളും അദ്ദേഹത്തിന്റെ അസിസ്റ്റന്റ് ആയ ഫ്രാൻസ് ബൂസും ഉണ്ടായിരുന്നു. ഓസ്ട്രേലിയയ്ക്കു പോകും വഴി അറ്റകുറ്റപ്പണികൾക്കായി കപ്പൽ ബാംബേയിൽ നിർത്തിയിട്ടു. തുടർന്ന് പേർഷ്യൻ ഗൽഫ്, ചെകടൽ ആഫ്രിക്കയുടെ കിഴക്കന്തീരം വഴി യാത്ര ചെയ്തു. ഈ സ്ഥലങ്ങളിൽ ഉണ്ടായിരുന്ന സസ്യജന്തുജാലങ്ങളുടെ സ്പെസിമനുകൾ ശേഖരിച്ചു. അമേരിക്കയ്ക്കു പൊകും വഴി ഒരു കപ്പൽച്ചെതം ഉണ്ടായെങ്കിലും രക്ഷപ്പെട്ടു. അതിനാൽ ശേഖരിച്ച സ്പെസിമനുകൾ വഴിക്കുള്ള ട്രിനിഡാഡിൽ സൂക്ഷിച്ചു.
ബെല്ലെ ആഞലിക് പര്യവേക്ഷണം
പാരീസിൽ വച്ച് ബൗദിൻ Antoine de Jussieuനെ സന്ദർശിച്ചു. അങ്ങനെ ട്രിനിഡാഡിൽ മുൻപു സൂക്ഷിച്ചുവച്ച ശേഖരം എടുക്കാനായി പൊകാൻ തീരുമാനിച്ചു.
മരണം
49ആം വയസ്സിൽ ക്ഷയരോഗബാധിതനായി 1803ൽ മൗറീഷ്യസിൽ വച്ചാണ് ബൗദിൻ മരിച്ചത്. എന്നാൽ അദ്ദേഹത്തിന്റെ യഥാർഥ ശവകുടീരം എവിറ്റെയാണെന്ന് ആർക്കുമറിയില്ല.
അവലംബം
വർഗ്ഗം:1754-ൽ ജനിച്ചവർ വർഗ്ഗം:1803-ൽ മരിച്ചവർ
നഹപാന
ലഘുചിത്രം| നഹപാനയുടെ നാണയത്തിന്റെ ഒരുവശത്ത് [[ഗ്രീക്ക് അക്ഷരമാല|ഗ്രീക്കിലും - പ്രാകൃതത്തിലുമുള്ള സ്ഥാനപ്പേരു "റാന്നിയോ ക്ഷഹരത" ("ΡΑΝΝΙ ω ΞΑΗΑΡΑΤΑ (Ϲ)"). ]] ലഘുചിത്രം| ബ്രാഹ്മിയിലും ഖരോഷ്ടിയിലും രേഖപ്പെടുത്തിയിരിക്കുന്ന നഹപാനയുടെ നാണയങ്ങൾ "രാജ്‌നോ ക്ഷാഹരതാസ നഹപാനസ" രാജ നഹപാനയുടെ, ക്ഷാരത".  ഇന്തോ- സിഥിയന്മാരുടെ പിൻ‌ഗാമികളായിരുന്ന പടിഞ്ഞാറൻ ക്ഷത്രപരുടെ ഒരു പ്രധാന ഭരണാധികാരിയായിരുന്നു നഹപാന ( ഗ്രീക്ക് : ΝΑΗΑΠΑΝΑ). അദ്ദേഹത്തിന്റെ നാണയത്തിൽ രേഖപ്പെടുതിയതനുസരിച്ച് അദ്ദേഹം ഭൂമകയുടെ മകനായിരുന്നു.
കാലഘട്ടം
നഹപാനയുടെ ഭരണകാലഘട്ടം കൃത്യമായി നിർവചിക്കപ്പെട്ടിട്ടില്ല. അദ്ദേഹത്തിന്റെ ചില ലിഖിതങ്ങൾ 41-46 കൊല്ലങ്ങളിലെ എന്ന് രേഖപ്പെടുത്തിയിരിക്കുന്നു. എന്നാൽ ഈ കൊല്ലങ്ങൾ ഏതു യുഗത്തിലെ കാലഗണനയാണെന്നു വ്യക്തമല്ല. ഈ യുഗം ശാക യുഗമാണെന്ന് (ഇത് എ.ഡി. 78-ൽ ആരംഭിക്കുന്നു) കരുതി, ചില പണ്ഡിതന്മാർ അദ്ദേഹത്തിന്റെ ഭരണം 119-124 സി.ഇ എന്നു നിർവചിച്ചിട്ടുണ്ട്. മറ്റുചിലർ 41-46 വർഷങ്ങൾ അദ്ദേഹത്തിന്റെ ഭരണകാലമാണെന്ന് വിശ്വസിക്കുന്നു. പരാമർശിച്ച വർഷങ്ങൾ ഭരണവർഷങ്ങളാണെന്നു പരിഗണിച്ച്, കൃഷ്ണ ചന്ദ്ര സാഗർ, നഹപാനയുടെ ഭരണം 24-70 സി.ഇ എന്നും ആർ‌.സി‌.സി ഫൈൻസ് 66-71 സി.ഇ എന്നും, ശൈലേന്ദ്ര ഭണ്ഡാരെ 78 സി.ഇ ഭരണത്തിന്റെ അവസാന വർഷമായും കണക്കാക്കുന്നു.
ഭരണം
പെരിപ്ലസ് ഓഫ് ദി എറിത്രിയൻ സീ ബരിഗാസഭരിച്ചിരുന്ന നംബാനസ് എന്ന ഭരണാധികാരിയെക്കുറിച്ച് പരാമർശിക്കുന്നു. ആധുനിക പണ്ഡിതരുടെ അഭിപ്രായത്തിൽ നഹപാനയാണ് ഈ രാജാവ്.
നഹപാന ഇന്തോ-ഗ്രീക്ക് നാണയങ്ങളെ ആധാരമാക്കി ക്ഷത്രപനാണയം വികസിപ്പിച്ചെടുത്തു. നാണയത്തിന്റെ മുൻവശത്ത് ഗ്രീക്ക് ലിപിയിലെ മുദ്രക്കുള്ളിൽ ഭരണാധികാരിയുടെ രൂപരേഖയും മറുവശത്ത് ബ്രാഹ്മി, ഖരോഷ്ടി ലിപിയിലെ മുദ്രക്കുള്ളിൽ ഇടിമിന്നലിനെയും അമ്പടയാളത്തെയും പ്രതിനിധീകരിച്ചിരിക്കുന്നു.
നിരവധി ബുദ്ധഗുഹകളിലെ ലിഖിതങ്ങളിൽ ബുദ്ധർക്ക് സംഭാവന ചെയ്യുന്ന രാജാവായി നഹപാനയെ പരാമർശിക്കുന്നു. നാസികിലേയും കാർലെയിലേയും ലിഖിതങ്ങൾ നഹപാനയുടെ രാജവംശത്തെ ( "ക്ഷത്രപ" എന്നതിനെ ക്ഷഹരത എന്ന്) പരാമർശിക്കുന്നു.
നഹപാനയുടെ മരുമകനായിരുന്നു ഉഷവദത. ഉഷവദതയുടെ ലിഖിതങ്ങൾ നാസികിനു സമീപത്തുള്ള പാണ്ഡവ്ലേനി ഗുഹകളിൽ കണ്ടെടുത്തിട്ടുണ്ട്. ദിനികയുടെ മകനായിരുന്ന ഉഷവദത നഹപാനയുടെ മകളായ ദക്ഷമിത്രയെ വിവാഹം കഴിച്ചു. ലിഖിതങ്ങൾ അനുസരിച്ച്, ഉഷവദത നഹപാനയ്ക്കുവേണ്ടി ജീവകാരുണ്യ പ്രവർത്തനങ്ങൾ നിർവഹിക്കുകയും സൈനികമുന്നേറ്റങ്ങൾ നടത്തുകയും ചെയ്തു. ഉഷവദത ബാക്കി-വീടുകൾ, ഭാരുകച്ഛ (ഭാറൂച്ച്), ദശപുര (മാണ്ഡസോർ), ഗോവർധന (നാസികിനു സമീപം), ഷോർപരഗ (താന ജില്ലയിലെ സോപാര) എന്നിവിടങ്ങളിൽ വിശ്രമഗൃഹങ്ങലും തോട്ചങ്ങളും തടാകങ്ങളും പണി കഴിപ്പിച്ചു. ഉഷവദത നാസിക്കിനടുത്തുള്ള ത്രിരാശ്മി കുന്നുകളിലെ ഒരു ഗുഹ (പാണ്ഡവ്ലേനി ഗുഹകളിലൊന്ന് ) ബുദ്ധസന്യാസിമാർക്ക് സമർപ്പിച്ചു.
ഗൗതമിപുത്ര ശതകർണി
ശതവാഹനരാജാവായ ഗൗതമിപുത്രശതകർണി പുനർമുദ്രണം ചെയ്ത നഹപാനയുടെ നാണയങ്ങൾ നാസികിൽനിന്ന് കണ്ടെടുത്തിട്ടുണ്ട്. ഈ കണ്ടെത്തൽ സൂചിപ്പിക്കുന്നത് ഗൗതമിപുത്ര നഹപാനയെ പരാജയപ്പെടുത്തി എന്നാണ്.
ആദ്യകാലചരിത്രകാരന്മാരായ ജെയിംസ് ബർഗെസിനെപ്പോലെയുള്ളവരുടെ അഭിപ്രായത്തിൽ നഹപാനയും ഗൗതമിപുത്രശതകർണിയും സമകാലീകന്മാരായിരുന്നില്ല. ശതകർണിയുടെ താൻ കീഴടക്കിയ പ്രദേശങ്ങൾ ഭരിച്ചിരുന്നത് ഉഷവദതയായിരുന്നു എന്ന പരാമർശത്തെ അടിസ്ഥാനമാക്കിയായിരുന്നു ആ അഭിപ്രായം. ബർഗെസിന്റെ അഭിപ്രായത്തിൽ ശതകർണിയുടേയും നഹപാനയുടെയും ഭരണകാലങ്ങൾക്ക് നൂറു വർഷത്തെ അന്തരമെങ്കിലുമുണ്ട്. എന്നാൽ ഭൂരിപക്ഷം ചരിത്രകാരന്മാരുടേയും അഭിപ്രായത്തിൽ ഇവർ രണ്ടു പേരും സമകാലികന്മാരായിരുന്നു, എന്നു മാത്രമല്ല ശതകർണി നഹപാനയെ യുദ്ധത്തിൽ പരാജയപ്പെടുത്തുകയും ചെയ്തു.
ബുദ്ധഗുഹകളുടെ നിർമ്മാണം
ലഘുചിത്രം| [[കാർലാ ഗുഹകൾ|കാർല ഗുഹകളിലെ ചൈത്യ ഗുഹ സമുച്ചയം ക്രി.വ. 120-ൽ നഹപാന പണികഴിപ്പിച്ചതാണ്. ]] പശ്ചിമസത്രപന്മാർ മധ്യേന്ത്യയിൽ, പ്രത്യേകിച്ച് മഹാരാഷ്ട്ര, ഗുജറാത്ത് എന്നീ പ്രദേശങ്ങളിൽ നിരവധി ബുദ്ധഗുഹകൾ നിർമ്മിച്ചു.
ദക്ഷിണേഷ്യയിലെ ഏറ്റവും വലിയ ഗുഹകളുടെ സമുച്ചയമായ കാർലാ ഗുഹകളിലെ ചൈത്യഗുഹകൾ 120 ബി.സി.ഇ യിൽ നഹപാന നിർമ്മിച്ചതാണ്.
നാസിക് ഗുഹകളുടെ പല ഭാഗങ്ങളും കൊത്തിയെടുത്തത് നഹപാനയുടെ കാലത്തായിരുന്നു. ജുന്നാർ ഗുഹകളിലും മൻ‌മോദി ഗുഹകളിലും നഹപാനയുടെ ലിഖിതങ്ങൾ കാണപ്പെടുന്നു.
പൗരുഷം (ചലച്ചിത്രം)
ജെ. ശശികുമാർ സംവിധാനം ചെയ്ത് പ്രസാദും പോൾസണും ചേർന്ന് നിർമ്മിച്ച, 1983-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് പൗരുഷം. കവിയൂർ പൊന്നമ്മ, മേനക, സുകുമാരൻ, ആലുംമൂടൻ എന്നിവരാണ് ചിത്രത്തിലെ അഭിനേതാക്കൾ. എ ടി ഉമ്മറാണ് ചിത്രത്തിന്റെ സ്‌കോർ ഒരുക്കിയിരിക്കുന്നത്. വെള്ളനാട് നാരായണൻ ഗാനങ്ങളെഴുതി.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ കഥയെഴുതിയ ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വെള്ളക്കൊക്കൻ കുളക്കോഴി
നാമക്കോഴി അഥവാ വെള്ളക്കൊക്കൻ കുളക്കോഴി (Eurasian coot, ശാസ്ത്രനാമം Fulica atra) റെയിൽ, ക്രേക്ക് എന്നീ ഇനം പക്ഷികളുടെ കൂട്ടത്തിൽപ്പെടുന്നതും റാലിഡേ കുടുംബത്തിലെ അംഗവുമാണ്. യൂറേഷ്യൻ കൂട്ട്, കോമൺ കൂട്ട് എന്നീ പേരുകളിലും ഈ ജലപ്പക്ഷി അറിയപ്പെടുന്നു. ശാസ്ത്രീയനാമത്തിൽ ലാറ്റിനിൽ ഫുലിക എന്നാൽ കൂട്ട് എന്നും അൽട്ര എന്നാൽ കറുപ്പും ആണ്. യൂറോപ്പ്, ഏഷ്യ, ആസ്ട്രേലിയ, ആഫ്രിക്കയുടെ വിവിധ ഭാഗങ്ങൾ, പാകിസ്താൻ എന്നീ പ്രദേശങ്ങളിലും ഇതിനെ കണ്ടുവരുന്നു. ആസ്ട്രേലിയൻ ഉപവർഗ്ഗത്തെ ആസ്ട്രേലിയൻ കൂട്ട് എന്നും അറിയപ്പെടുന്നു. കൂട്ടിന്റെ സങ്കരയിനങ്ങൾ പഴയലോകത്തെ ശുദ്ധജലതടാകങ്ങളിലും കുളങ്ങളിലും കണ്ടിരുന്നു. ഇതിന്റെ വർഗ്ഗങ്ങൾ അടുത്തകാലത്ത് ന്യൂസിലാൻഡ് മേഖലകളിലും വ്യാപിച്ചിട്ടുണ്ട്. മഞ്ഞുകാലത്ത് ജലം തണുത്തുറയുമ്പോൾ ഇവ തെക്ക് നിന്ന് പടിഞ്ഞാറ് ഭാഗത്ത് ഏഷ്യയിലേയ്ക്ക് ദേശാടനം നടത്തുന്നു.
വിവരണം
നാമക്കോഴിയ്ക്ക് 32–42 സെ.മീ. നീളവും 1.290–2.425 lb ശരീരഭാരവും കാണപ്പെടുന്നു. വലിയ വൈറ്റ് ഫ്രോൻടൽ ഷീൽഡും കാണപ്പെടുന്നു. ഒരു നാട്ടുകോഴിയോളം വലിപ്പമുള്ള നാമക്കോഴികൾ കറുത്തിരുണ്ട വാലില്ലാത്ത ജലപക്ഷിയാണ്. കൂർത്ത് കുറുകിയ കൊക്കിലുള്ള വെള്ളനിറം കണ്ടാൽ നെറ്റിവരെ നീണ്ട ഒരു കുറിയിട്ടതുപോലെ തോന്നും. ആൺപക്ഷിയും പെൺപക്ഷിയും തമ്മിൽ രൂപസാദൃശ്യമുള്ള ഇവ പൂർണ്ണമായും ജലത്തെ ആശ്രയിച്ച് കഴിയുന്നവയാണ്. ഒരു കീടഭോജിയും മിശ്രഭുക്കും കൂടിയായ ഇവ പുൽനാമ്പുകളും, ജലസസ്യങ്ങളും, വിത്തുകളും, പഴങ്ങളും ഭക്ഷിക്കാറുണ്ട്. ജലത്തിൽ നിന്നായാലും പുൽപ്രദേശങ്ങളിൽ നിന്നായാലും ഇതിന്റെ ഭക്ഷണരീതി വളരെ വ്യത്യസ്തമാണ്. മല്ലാർഡുകളെപ്പോലെ ഇവ ജലത്തിൽ മുങ്ങിത്താണാണ് ഇരപിടിക്കുന്നത്.
പ്രജനനം
ജലാശയങ്ങൾക്കു മധ്യേയുള്ള മൺതിട്ടകളിൽ പുൽച്ചെടികളുടെ ഇടയിൽ കൂടുണ്ടാക്കി 10 മുട്ട വരെയിടുന്നു. ജൂലൈ-ആഗസ്റ്റ് മാസങ്ങളിലാണ് ഇവ മുട്ടയിടുന്നത്. മുട്ട വിരിഞ്ഞ് കുഞ്ഞ് പുറത്തുവരുമ്പോൾ വളരെ കുറച്ച് കുഞ്ഞുങ്ങൾ മാത്രമേ അതിജീവിക്കാറുള്ളൂ. അവ ഹെറോൺ, ഗുൽ എന്നീ പക്ഷികളുടെ ഭക്ഷണമായി തീരുന്നു. മിക്ക കുഞ്ഞുങ്ങളും വിരിഞ്ഞ് 10 ദിവസത്തിനുള്ളിൽ ചത്തുപോകുന്നു. അവ കൂടുതലും ഭക്ഷണത്തിനായി മുതിർന്ന പക്ഷികളെ ആശ്രയിക്കുന്നു.
ഫോസിൽ റെക്കോർഡ്
വംശനാശം സംഭവിച്ച ഉപവർഗ്ഗമായ ഫുലിക അൽട്ര പോൻടിക (Fulica atra pontica) ഇനിയോലിത്തിക് (around 4800-4400 BP) കാലഘട്ടത്തിൽ കരിങ്കടലിന്റെ തീരത്തുള്ള ബൾഗേറിയയിൽ ഉണ്ടായിരുന്നതായി കണ്ടെത്തിയിട്ടുണ്ട്.
ആസ്റ്റർ വിപ്ലവം
ഒന്നാം ലോകമഹായുദ്ധത്തിനു ശേഷം കൗണ്ട് മിഹാലി കാറോലിയുടെ നേതൃത്വത്തിൽ ഹംഗറിയിൽ നടന്ന ഒരു വിപ്ലവം ആയിരുന്നു ക്രൈസാന്തിമം വിപ്ലവം എന്നുമറിയപ്പെടുന്ന ആസ്റ്റർ വിപ്ലവം (Hungarian: Őszirózsás forradalom). വളരെകുറച്ചുകാലം മാത്രം നിലനിന്ന ഒന്നാം ഹംഗേറിയൻ പീപ്പിൾസ് റിപ്പബ്ലിക്കിന്റെ സ്ഥാപനത്തിലേക്ക് ഇത് നയിച്ചു. ബുഡാപെസ്റ്റിൽ പൌരന്മാർ യുദ്ധത്തിൽ നഷ്ടപ്പെട്ട പടയാളികളുടെ പേരിൽ സാമൂഹിക ജനാധിപത്യ ഹംഗേറിയൻ ദേശീയ കൗൺസിലിനെയും (HNC) കൗണ്ട്കാറോളിന്റെയും പിന്തുണയെ സൂചിപ്പിക്കുന്നതിന് വേണ്ടി അവരുടെ തൊപ്പികളിൽ ആസ്റ്റർ പൂക്കൾ ധരിച്ചതിനാലാണ് ഈ വിപ്ലവത്തിന് ഈ പേർ ലഭിച്ചത്.
അവലംബം
വർഗ്ഗം:20-ആം നൂറ്റാണ്ടിലെ വിപ്ലവങ്ങൾ വർഗ്ഗം:ഹംഗറിയിലെ വിപ്ലവം
തലൈക്കൂത്തൽ
ബലംപ്രയോഗിച്ചോ നിർബന്ധപൂർവമോ നടപ്പിലാക്കുന്ന ദയാവധമാണ് തലൈക്കൂത്തൽ.(தலைக்கூத்தல். വൃദ്ധരായവരെ അവരുടെ കുടുംബാംഗങ്ങൾ തന്നെ കൊല ചെയ്യുന്ന പരമ്പരാഗതമായ ആചാരമാണിത്. തമിഴ്‌നാട്ടിലെ ചിലഭാഗങ്ങളിലാണിത് നടന്നുവരുന്നത്. വിരുദുനഗർ ജില്ലയിലെ റെ‍ഡിയാർപട്ടി, ലക്ഷ്മിപുരം, മണ്ഡപശാല, മധുര ജില്ലയിലെ ഉശിലംപട്ടി, തേനിയിലെ ആണ്ടിപ്പട്ടി തുടങ്ങിയ ഗ്രാമങ്ങളിൽ അതീവ രഹസ്യവും ദുരൂഹവുമായി തലൈക്കൂത്തൽ ഇന്നും തുടരുന്നു. നിയമവിരുദ്ധമായാണ് ഇന്ത്യയിൽ ഈ ചടങ്ങ് നടത്തപ്പെടുന്നത്.
എ സ്റ്റഡി ഓൺ ദി വിക്റ്റിംസ് ഓഫ് ജെറോന്റിസൈഡ് ഇൻ തമിഴ്‌നാട്, ഇന്ത്യ എന്ന വിഷയത്തിൽ പ്രഫ. എം. പ്രിയംവദ നടത്തിയ പഠനത്തിലാണ് 2016-ൽ ഇതിന്റെ പുതിയ വിവരങ്ങൾ പുറത്തുവന്നിരിക്കുന്നത്.
വൃദ്ധരെ ഇങ്ങനെ മരണത്തിന് വിധിക്കുന്നത് ഭൂരിഭാഗവും അവരുടെ മക്കൾ തന്നെയാണ്. ഭൂരിഭാഗം ആളുകളും ഇതിനെ ആചാരത്തിന്റെ ഭാഗമായാണ് കാണുന്നത്. പണ്ടുകാലങ്ങളിൽ പരമ്പരാഗത രീതികളിലൂടെയായിരുന്നു കൊല ചെയ്തിരുന്നതെങ്കിലും ഇപ്പോൾ മാരകവിഷവും ഉറക്കഗുളികയും നൽകി കൊലപ്പെടുത്തുന്നു. മുൻകാലങ്ങളിൽ ബന്ധുക്കളെയും നാട്ടുകാരെയും വിളിച്ചുചേർത്തു പരസ്യമായാണ് ചടങ്ങ് നടത്തിയിരുന്നത്. എന്നാൽ ഇന്നിത് വളരെ രഹസ്യമായി നടപ്പാക്കപ്പെടുന്നു.
പേരിനു പിന്നിൽ
എണ്ണ തേച്ചു കുളി എന്നർഥം വരുന്ന തമിഴ് വാക്കാണ് തലൈക്കൂത്തൽ.
ചെയ്യുന്ന വിധം
ജോലി ചെയ്യാൻ ആരോഗ്യമില്ലാത്തതും മാറാരോഗബാധിതരുമായ മാതാപിതാക്കളെ ഇപ്രകാരം വധിക്കുന്നത് പുണ്യമായി ഇന്നാട്ടുകാർ കരുതുന്നു. ചടങ്ങ് നടപ്പാക്കുന്ന ദിവസം വൃദ്ധരെ പുലർകാലെ കട്ടിലിൽനിന്ന് എഴുന്നേൽപ്പിച്ചിരുത്തി ഉടലാസകലം നല്ലെണ്ണ ഒഴിക്കും. ഇങ്ങനെ മണിക്കൂറുകളോളം തലയിലൂടെ എണ്ണ ഒഴിച്ചുകഴിയുമ്പോഴേക്കും ഇര മൃതപ്രായനാകുന്നു. പിന്നീട് തലയിലൂടെ തണുത്ത ജലം ഒഴിക്കുന്നു. തുടർന്ന് നാടൻ വേദനസംഹാരികൾ ചേർത്ത് തയ്യാറാക്കിയ കരിക്കിൻവെള്ളം വായിൽ ഒഴിക്കും. ഇതോടെ അവരുടെ വൃക്കകളുടെ പ്രവർത്തനം തന്നെ താറുമാറാകുന്നു. അടുത്ത 2 ദിവസത്തിനുള്ളിൽ ഇര പനിയോ ന്യുമോണിയയൊ പിടിപെട്ട് മരണമടയുന്നു. തുടർന്നുള്ള 41 ദിവസം വീടിനടുത്തുള്ള ചായ്പിൽ ഒരു മൺവിളക്ക് കെടാതെ കത്തിച്ചു വെയ്ക്കുന്നു. ശരീരതാപനില പെട്ടെന്ന് താഴ്ന്ന് ചിലപ്പോൾ ഹൃദയാഘാതം മൂലവും മരണം സംഭവിക്കുന്നു.
ഈ വൃദ്ധഹത്യക്ക് 26 വ്യത്യസ്തമായ രീതികളാണ് ഇവർ അവലംബിക്കുന്നത്. വെള്ളത്തിൽ മണ്ണു കലക്കി കുടിപ്പിക്കുക, മൂക്കടച്ച് പാൽ കുടിപ്പിക്കുക തുടങ്ങിയ രീതികളും ചെയ്യുന്നു. മൂക്കിലേക്ക് പശുവിൻപാൽ നിർബന്ധപൂർവം ഒഴിച്ച് ശ്വാസതടസം സൃഷ്ടിക്കുന്ന രീതിയും ഇവർ പിന്തുടരുന്നു. ചിലപ്പോൾ വിഷം ചേർത്തും പാനിയം നൽകി വരുന്നു.
പല ഗ്രാമങ്ങളിലും പണം വാങ്ങി തലൈക്കൂത്തൽ നടത്താൻ പ്രത്യേകം ആളുകൾ ഉണ്ട്.
പ്രതികരണങ്ങൾ
2010 മുതൽ വിരുദുനഗർ ജില്ലയിൽ മുതിർന്ന പൗരന്മാരെ നിരീക്ഷിക്കാൻ ഭരണകൂടം ഒരു കൂട്ടം ഉദ്യോഗസ്ഥരെ നിയമിച്ചു.
അവലംബം
വർഗ്ഗം:തമിഴ് സംസ്കാരം വർഗ്ഗം:തമിഴ്നാട്ടിലെ കുറ്റകൃത്യങ്ങൾ വർഗ്ഗം:ദയാവധം വർഗ്ഗം:വാർദ്ധക്യം
ഇടതുപക്ഷ ഐക്യ മുന്നണി
കേരളത്തിലെ ഏതാനും ചില ഇടതുപക്ഷ പ്രസ്ഥാനങ്ങളുടെ കൂട്ടായ്മയാണ് ഇടതുപക്ഷ ഐക്യ മുന്നണി. ആർ.എം.പി, എസ്.യു.സി.ഐ.(സി), എം.സി.പി.ഐ.(യു) എന്നീ സംഘടനകൾ ഉൾകൊള്ളുന്ന ഇടതുപക്ഷ ഐക്യ മുന്നണിയുടെ രൂപീകരണം കേരളത്തിലെ "മൂന്നാം മുന്നണി"യായി കണക്കാക്കപ്പെടുന്നു. 2014 മാർച്ച് 12 ആലപ്പുഴയിൽ രൂപീകൃതമായ മുന്നണിയുടെ നേതൃസ്ഥാനത് ആർ.എം.പി.യാണ്. ജനകീയ സമര രാഷ്ട്രീയത്തെ ശക്തിപ്പെടുത്തുകയാണ് മുന്നണിയുടെ ലക്ഷ്യം. ലോക്സഭ തെരഞ്ഞെടുപ്പിൽ മിക്ക മണ്ഡലത്തിലും സ്ഥാനാർഥികളെ നിർത്താനും മുന്നണി സ്ഥാനാർഥികൾ ഇല്ലാത്തിടത്ത് പൊതുസമ്മതനായ സ്ഥാനാർഥിയെ പിന്തുണയ്ക്കാനുമാണ് തീരുമാനം.
അവലംബം
വർഗ്ഗം:കേരളരാഷ്ട്രീയം വർഗ്ഗം:രാഷ്ട്രീയം
ചൈനയുടെ പ്രസിഡണ്ട്
പീപ്പിൾസ് റിപ്പബ്ലിക്ക് ഓഫ് ചൈനയുടെ ഭരണഘടനാ പ്രകാരം ചൈനയുടെ രാഷ്ട്രത്തലവനാണ് പ്രസിഡണ്ട്.
വർഗ്ഗം:ചൈനയുടെ പ്രസിഡണ്ടുമാർ
കിത്തൂർ റാണി ചെന്നമ്മ
കിത്തൂരിലെ (ഇപ്പോൾ കർണാടക)റാണിയായിരുന്നു കിത്തൂർ റാണി ചെന്നമ്മ. ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ കലാപം നയിച്ചു.1829ൽ ചെന്നമ്മയെ അറസ്റ്റ് ചെയ്ത് തടവിലാക്കി. കമ്പനിക്കെതിരേ സായുധ കലാപം നയിച്ചതിന്റെ പേരിലാണ് ഇവർ പ്രധാനമായും അറിയപ്പെടുന്നത്. ഈ സായുധ കലാപത്തിനു ശേഷം ചെന്നമ്മ ഇന്ത്യൻ സ്വാതന്ത്ര്യസമരത്തിന്റെ  പ്രതീകമായി അറിയപ്പെടുന്നു. 21 ഫെബ്രുവരി 1829 ന് തന്റെ അമ്പതാമത്തെ വയസ്സിൽ തടവറയിൽ വച്ച് ചെന്നമ്മ അന്തരിച്ചു.
ആദ്യകാല ജീവിതം
ബ്രിട്ടീഷ് ഇന്ത്യയിലുള്ള കർണ്ണാടകയിലെ ബെൽഗാം താലൂക്കിലാണ് ചെന്നമ്മ ജനിച്ചത്. 1778 ഒക്ടോബർ 23 നായിരുന്നു ജനനം. കുതിര സവാരിയിലും, ആയോധനകലകളിലും വളരെ ചെറുപ്പത്തിൽ തന്നെ ചെന്നമ്മക്ക് പരിശീലനം ലഭിച്ചിരുന്നു. ദേശായി കുടുംബത്തിലെ മല്ലസർജയെയാണ് ചെന്നമ്മ വിവാഹം ചെയ്തത്. ഈ ദമ്പതികൾക്കുണ്ടായ ഏക പുത്രൻ 1824 ൽ അന്തരിച്ചു. ഇതിനുശേഷം ശിവലിംഗപ്പ എന്ന കുട്ടിയെ ചെന്നമ്മ തന്റെ അനന്തരാവകാശിയായി ദത്തെടുക്കുകയായിരുന്നു. എന്നാൽ ഡോക്ട്രിൻ ഓഫ് ലാപ്സ് എന്ന നിയമപ്രകാരം ഈ ദത്തെടുക്കൽ സാധുവല്ലെന്ന് ബ്രിട്ടീഷ് സർക്കാർ ചെന്നമ്മയെ അറിയിച്ചു. ഈ വിഷയത്തിൽ ചെന്നമ്മ ബ്രിട്ടീഷ് നേതൃത്വവുമായി തെറ്റി, തനിക്ക് ലഭ്യമായ സൈന്യത്തെ വെച്ച് ബ്രിട്ടീഷ് സേനയെ നേരിടാൻ ചെന്നമ്മ തീരുമാനിച്ചു.
ബ്രിട്ടനെതിരേയുള്ള യുദ്ധം
അനന്തരാവകാശിയെ വാഴിക്കാനുള്ള തന്റെ അവകാശം കാണിച്ച് ചെന്നമ്മ ബോംബെ ഗവർണർക്ക് ഒരു കത്തയച്ചു. ഗവർണർ ഈ ആവശ്യം നിരാകരിക്കുകയും, യുദ്ധം ഉടനടി പൊട്ടിപ്പുറപ്പെടുകയും ചെയ്തു. കിത്തൂരിലെ വിലപിടിപ്പുള്ള വജ്രങ്ങളും, രത്നങ്ങളും ബ്രിട്ടീഷ് സേന കൊള്ളയടിച്ചു. മദ്രാസ് നേറ്റീവ് ഹോർസ് ആർട്ടിലറിയാണ് ചെന്നമ്മക്കെതിരേ യുദ്ധം ചെയ്തത്. 2000 ഓളം സൈനികരും, 400 ഓളം പീരങ്കികളും ബ്രിട്ടീഷ് സേനക്കുണ്ടായിരുന്നു. യുദ്ധത്തിന്റെ ആദ്യഘട്ടത്തിൽ ബ്രിട്ടീഷ് സേനക്ക് കനത്ത നാശം സംഭവിച്ചു, കളക്ടറായിരുന്ന ജോൺ താക്കറേ യുദ്ധത്തിൽ കൊല്ലപ്പെട്ടു. ചെന്നമ്മയുടെ സൈന്യാധിപനായിരുന്നു അമതൂർ ബാലപ്പയായിരുന്നു കിത്തൂർ സേനയെ മുന്നിൽ നിന്നു നയിച്ച് ബ്രിട്ടീഷ് സേനക്കു മുകളിൽ കനത്ത നാശം വിതച്ചത്. വാൾട്ടർ എലിയറ്റ്, സ്റ്റീവൻസൺ എന്നീ ബ്രിട്ടീഷ് ഉദ്യോഗസ്ഥരെ കിത്തൂർ സേന ബന്ദികളായി പിടികൂടി. ബ്രിട്ടീഷുകാരെ വിട്ടയച്ചാൽ യുദ്ധം നിറുത്താൻ തയ്യാറാണെന്ന് ജനറൽ ചാപ്ലിൻ ചെന്നമ്മയെ അറിയിക്കുകയും, ചെന്നമ്മ അതനുസരിച്ച് ബന്ദികളെ വിട്ടയക്കുകയും ചെയ്തു. എന്നാൽ വാക്കു മാറിയ ചാപ്ലിൻ കൂടുതൽ സേനയുമായി വന്നെത്തി കിത്തൂരിനെ ആക്രമിച്ചു.
കർണാടകത്തിലെ കിട്ടൂർ ഉത്സവം റാണി ചെന്നമ്മയുടെ ഒന്നാം യുദ്ധവിജയത്തെ അനുസ്മരിച്ചാണ്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1778-ൽ ജനിച്ചവർ വർഗ്ഗം:ഒക്ടോബർ 23-ന് ജനിച്ചവർ വർഗ്ഗം:1829-ൽ ജനിച്ചവർ വർഗ്ഗം:ഫെബ്രുവരി 21-ന് മരിച്ചവർ
വൈറോയ്ഡ്
വൈറോയ്ഡുകൾ  രോഗം പരത്തുന്ന അറിയപ്പെടുന്നതിൽ ഏറ്റവും ചെറിയ രോഗാണുക്കളാണ്. മാംസ്യ ആവരണമില്ലാത്ത വൃത്താകൃതിയിൽ ഒറ്റ ഇഴയോടുകൂടിയ ആർ. എൻ. എ അടങ്ങിയതതാണ് ഇവയുടെ ശരീരം. അവ കൂടുതലും സസ്യങ്ങളിൽ രോഗമുണ്ടാക്കുന്നവയാണ്. ഇവയിൽ ചിലവ വാണിജ്യപ്രാധാന്യമുള്ളവയാണ്. 246 മുതൽ 467 വരെ ന്യൂക്ലിയോ ബേസുകൾ മാത്രമുള്ള വളരെ ചെറിയ വലിപ്പമുള്ള ജനിതക വസ്തു മാത്രമേ വൈറോയ്ഡിനുള്ളൂ. ഒരു വൈറോയ്ഡിനെ ഒരു വൈറസ്സുമായി താരതമ്യം ചെയ്താൽ ഒരു വൈറോയ്ഡ് എത്ര ചെറുതാണെന്ന് നമുക്ക് മനസ്സിലാകും. നമുക്കറിയപ്പെടുന്നതിൽ രോഗകാരിയായ ഏറ്റവും ചെറിയ വൈറസ്സ് 2000 ന്യൂക്ലിയോബേസിന്റെ വലിപ്പമുള്ളതാണ്. പക്ഷെ ഒരു വൈറോയിഡിന് വെറും 467 ന്യൂക്ലിയോ ബേസിന്റെ വലിപ്പമേയുള്ളൂ. മനുഷ്യനിൽ രോഗമുണ്ടാക്കുന്ന ഹെപ്പറ്റൈറ്റിസ്-ഡി വൈറസ് ഒരു അപൂർണ്ണമായ ആർ. എൻ. എ വൈറസ്സാണ്. ഇത് വൈറോയ്ഡിനോട് സാമ്യമുള്ളതാണ്.
വൈറസ്സുകളുടെ ഉപവിഭാഗമായ പുതിയ ഒരു വിഭാഗം രോഗകാരികളിൽ ആദ്യമായി കണ്ടെത്തിയത് വൈറോയ്ഡുകളെയാണ്. വൈറോയ്ഡുകളെ ആദ്യമായി കണ്ടെത്തുകയും, അവയെ തരംതിരിക്കുകയും, നാമകരണം ചെയ്യുകയും ചെയ്തത് 1971 ൽ യു. എസ്സ് ഡിപ്പാർട്ട്മെന്റ് ഓഫ് അഗ്രിക്കൾച്ചറിന്റെ മേരീലാന്റിലെ, ബെൽറ്റ്സ്വില്ലേ എന്ന സ്ഥലത്തെ ഗവേഷണകേന്ദ്രത്തിലെ സസ്യരോഗവിദഗ്ദ്ധനായ തിയോഡോർ ഓട്ടോ ഡൈനർ ആയിരുന്നു.
ദിസ (സസ്യം)
ഓർക്കിഡേസീ കുടുംബത്തിലെ പൂച്ചെടികളുടെ ഒരു ജനുസ്സാണ് ദിസ. ഇതിൽ 182 ഇനങ്ങളാണ് ഉള്ളത്. ഭൂരിഭാഗവും ആഫ്രിക്കൻ ഉഷ്ണമേഖലാ പ്രദേശങ്ങളിലും വളരെക്കുറച്ച് ഇനങ്ങൾ അറബ്യൻ പെനിസ്യൂല, മഡഗാസ്കർ, റീയൂണിയൻ എന്നിവിടങ്ങളിൽ കാണപ്പെടുന്നു. ഡിസാ ബ്രക്റ്റെറ്റ വെസ്റ്റേൺ ആസ്ട്രേലിയയുടെ തനതായ സസ്യമാണ്. ഇതിന്റെ പ്രാദേശിക പേര് "ആഫ്രിക്കൻ വീഡ് -ഓർക്കിഡ് എന്നാണ്.
1767-ൽ ജീനസായ ദിസയെ നാമകരണം ചെയ്തത് പി.ജെ.ബെർഗിയാസ് ആയിരുന്നു. ഒരു സ്വീഡിഷ് ഇതിഹാസത്തിന്റെ നായികയായ ദിസയുടെ പേരിലാണ് ഇത് അറിയപ്പെടുന്നത്.